
N voren Euroopan" johtavana aatteena on Euroopan "yhteys. 
A tkakäusitettemme kirjoituksissa valaistaan Euroopan yhteyttä poliit- 
+ tiselta, sivistykselliseltä, taloudelliselta ja teknilliseltä- kannalta 
katsoen. . ; k 


K airia Euroopan akateemikkoja, jotka toimivat rintämataistelijoina 
idässä, vapaaehtoisina vapaaehtoisjoukoissa tai henkisinä: taisteli- 
joina korkeakouluissa ja virastoissa, ja jotka saavat tämän lehden, 
pyydetään osallistumaan sen toimitukseen, 


, 


! AJ ulkaisija toivoo tälen saavansa avustajikseen kaikki Euroopan hen- 

kisen alan työntekijät, tutkijat, kaikkien tiedekuntien ylioppilaat 

> ja valmistuneet akateemikot, tilosoofit, lääkärit ja luonnontutkijat, 

filoloogit, lakimiehet ja teoloogit, valtio- ja kansantalöustieteilijät, 

geopoliitikot ja toimittajat, teknikot ja liikkeenharjoittajat sekä kaikki 

Enroopan toiteilijat ja ajattelijat. Nuoren Euroopan' tarkoituksena 

on antaa kaikille tilaisuus Euroopan kansojen yhteisiä kysymyksiä 
koskevaan luovaan ajatustenvaihtoon. 


N öiden vihkosten sivut ovat avoimina kaikille. eurooppalaisille, jotka 
tahtovat osallistua. eurooppalaisia kysymyksiä koskevaan -alatusten- 
vaihtoon. Tämän julkaisun tarkoituksena on Euroopan eheytyminen 
ja taistelu nuorten kansojen aatteiden puolesta. 


Tämä lehti ilmestyy seuraavilla kielillä ; 


-Saksankielellä =... <... JUNGES EUROPA 
.AMtaliankielellä .:: >. . GIOVANE- EUROPA 
Siomenkielellä +... .>. NUORI EUROOPPA 
Norjankielellä <>... .. DET UNGE EUROPA 


Espanjankielellä . .... LA JOVEN EUROPA 
Portugalinkielellä .... A JOVEM EUROPA 
Ranskankielellä <... LA JEUNE EUROPE 
Unkarinkielellä <... ; AZ IFJU EUROPA 
Romaniankielellä . .. ;. EUROPA TÄNÄRÄ. 
Hollanninkielellä ...... JONG EUROPA 
Bulgaariankielellä . ... MJIANA EBPOIIA 
Kreikankiölellä <<<) ON EA EY PO HE 

Friedrich Nietzsche: 


Taisteleva Eurooppa. 


Viimeinen kirje vanhemmille. 


Itää vastaan. 

Fysiikan uusi maailma. 

Maapallon synty, rakenne ja 
kehitys. 

Ouartier Latin, 

Uuden hengen voitto. 

Neuvostoliiton maatalouspolitiikka. 


Euroopan tulevaisuus. 


Ibsenin eurooppalainen näky. 
Kreikkalainen maantiede. 

Erään tyytyväisen päiväkirjasta. 
Onnesta. 


Elämä ja tiede. 


Nuoren filosofin kirjeitä sotilas- 
ajoilta. 


JULKAISIJA: AKATEEMINEN KULTTUURIVAIHTO 


Jättiläismäisissä atominsärkemislaitteissa muutetaan aikaisemmin 
muutumattomiksi julistetut kemialliset aineet toisiksi. 


TAISTELEVA EUROOPPA 


KANSAT, TULEVAISUUS EI OLE MIKÄÄN HIRVIÖ, 
JOKA VAANII MEITÄ; NUOLI, JONKA MENNEI- 
SYYS PAETESSAAN SINKOAA MEITÄ KOHTI EI 
SATU MEIHIN. KANSAT! TULEVAISUUS ON JO 
MEIDÄN KESKELLÄMME. TULEVA AIKA VAATII 
SAMANLAISIA OIKEUKSIA JA SAMANLAISIA ELIN- 
EHTOJA KAIKILLE. KATSOKAA, KUINKA TÄMÄ 
JÄTTILÄISMÄINEN SOTURI MARSSII OHITSENNE 
ALASLASKETUIN KYPÄRINSILMIKOIN! RAUHALLI- 
SENA JA VOITTAMATTOMANA HÄN TAISTELEE 
RATKAISEVAA TAISTELUA. HÄN TAISTELEE VAI- 
MONSA PUOLESTA, LAPSENSA PUOLESTA, SEN 
KANSAN PUOLESTA, JOTA HÄN PALVELEE, YSTÄ- 
VÄN PUOLESTA, JOTA HÄN PUOLUSTAA JA KIRK- 
KAAN JA VAPAAN IHANTEEN PUOLESTA. HÄN 
ANTAA EUROOPALLE UUDET KASVOT; ARMOTTA 
HÄN KARKOITTAA TIETÄMÄTTÖMYYDEN, TAI- 
KAUSKON, JOKA ON VALLANNUT SYDÄMET, KAL- 
PEIDEN ENNAKKOLUULOJEN SEKAMELSKAN. 
KANSAT, ÄLKÄÄ PELÄTKÖ HÄNTÄ! TÄNÄÄN 
HÄNEN NIMENÄÄN ON TAISTELU, HUOMENNA 
RAUHA. 


VICTOR HUGO 
1802—1885 


FRANK BUDY, BERLIINIIN YLIOPPILASKUNTA, 
KAATUNUT TOLVAJÄRVELLÄ V. 1441: 


Viimeinen kirje vanhemmille 


Rakkaat vanhempani! 


Kun Te saatte tämän kirjeen, niin Teitä on kohdannut suurin suru, 
mikä Teitä voi kohdata. Minua ei enää ole. 


Tällä kirjeelläni haluan koettaa lievittää tuskaanne ja muuttaa 
surunne ylpeydeksi ja iloksi. 


Kun lähdin luotanne oli nuori ja elämä oli edessäni. Sama kohtalo, 
joka koski niin tuhansia muita, tempasi minutkin mukaansa tuntemat- 
tomaan, josta minä en enää koskaan tule palaamaan Teidän luok- 
senne. 


Rakkaat vanhempani! Halusin lähteä sotaan kasvaakseni sen 
mukana. Voidakseen tulla suureksi ihmiseksi on voitava katsoa 
raskaimpiakin elämyksiä silmästä silmään. Vaikeudet kasvattavat ja 
minä tahdoin kasvaa. Ihmisenä oleminen ei merkitse määrätyssä oloti- 
lassa pysymistä vaan korkeammalle kasvamista. Olla nuori tarkoittaa 
sitä, että tahtoo tulla suureksi ja vahvaksi, että tahtoo pystyä voit- 
tamaan vaikeudet. Kuta enemmän nuori ihminen tuntee halua kun- 
nostautua, sitä enemmän hänellä on sisäisiä voimia. Tämä voima 
polttaa hänen sisällään ja vaatii itselleen mahdollisuutta kehittyä. 


Rakkaat vanhempani! Minun sisälläni palaa Teidän voimanne, 
jonka elämän virta on minulle antanut. Teidän voimanne avulla minä 
nyt astun kohtaloani kohti. Se on hitaasti virrannut Teistä jokapäi- 
väisen elämän aikana, Te olette panneet sen jokaiseen tekoonne 
pitkinä vuosina. Minussa se pulpahtaa esille, tempaa nuoren elämän 
lyhyissä kuohuissa puoleensa paljon suurta ja yhdistää lyhyeen 
jännityksen hetkeen sellaista, mikä muuten ei sisälly edes vuosiin. 

Rakkaat vanhempani! Teidän voimanne avulla minun on pystyt- 
tävä katsomaan kovaa kohtoani silmästä silmään. Se ei lannista 
minua, vaikka se sammuttaakin elämäni. Minä tartun siihen iloisesti 
riemuiten siitä, että minun on sallittu kunnostautua viimeisen kerran. 


Me uskomme Jumalaan elämän luojana. Me uskomme elämään. 
Me uskomme. Sen tähden on asioita katsottava avoimesti silmästä 
silmään, keskityttävä itseensä ja annettava elämän virran kuljettaa 
itseään. On olemassa valittuja ihmisiä. Heissä elää sisäinen ääni, 
joka ohjaa heitä kaikista ulkonaisista olosuhteista riippumatta. He 
ovat sisäisen lain alaisia, joka vallitsee heitä, vaikka ulkomaailma 
kuinka koettaisi sitä estää. Heidän elämänsä tarkoitus on seurata 
käskyä ja täyttää saamansa tehtävä. Minuakin ohjasi tämä ääni, 
minun oli pakko seurata sitä, ja se vei minut suoraa tietä päämää- 
rään, jota en tuntenut, mutta jonka vaistosin jonkinlaisena kaukai- 
sena täydellisyytenä, jonki vuoksi minun oli jätettävä kaikki muu. 


Minussa on aina piillyt halu suorittaa jotain vaikeaa. Sisäinen 
ääni ohjasi minua ja sen käskyn alaisena minun elämäni oli ääret- 
tömän ihana, täynnä syvyyttä ja täyttymystä .On totta, että Te ette 
täysin käsittäneet tätä elämää, sillä siinä oli paljon salattua. Älkää 
moittiko minua, vaan muistakaa, että kasvavalla ei ole aikaa antaa 
muille. Hedelmät putoavat vasta sitten kun ne ovat kypsiä. Ei ollut 
sallittu, että minä pääsisin niin pitkälle. Minun kohtalonani oli käyttää 
tämä lyhyt rikas aika täysin hyväkseni. Kun tämä elämä nyt päättyy 
niin säilyn pitkiltä väsymyksen vuosilta, jolloin elämä on tyhjää. 


En ole koskaan joutunut elämään pikkumaisessa jokapäiväisyy- 
dessä. Rakastin suuria yksinkertaisia asioita, maata ja taivasta. Minä 
kannan sisälläni muistoa rikkaista päivistä, hiljaisista illoista ja kor- 
keista selkeistä aamuista. Minulla on sisälläni osa Jumalan olemuksesta. 
Kun minä nyt kaadun, niin saavuttaa täyttymyksensä rajattoman 
rikas elämä, joka on lahjoittanut minulle kaiken kauneutensa ja kaiken 
hyvyytensä aivan kokonaan. Mitta on täytetty mitä kallisarvoisim- 
malla elämällä. Onko mitään syytä murehtia sitä, että se nyt särkyy? 
Nyt on kaikki vielä puhdasta ja kirkasta, miksi pitäisi antaa onttouden 


ja mataluuden seurata sitä? Minun elämäni on eletty, mutta se oli 
kaunis ja puhdas. 


Olen hyvin onnellinen siitä, että seurasin kutsumustani. Muuttukoon 
surunne sen vuoksi iloksi. On yhdentekevää, kuinka kauan on elänyt, 
mutta ei ole lainkaan yhdentekevää, miten on elänyt. Olen koettanut 
pitää elämäni puhtaana ja ylevänä. Se on onnistunut minulle sinä 
lyhyenä aikana, joka minun oli suotu elää. Minä rakastan elämää, 
mutta koska olen sitä niin rakastanut, olen lakkaamatta koetellut 
sitä, olen koettanut päästä selville sen vaikeimmista ongelmista. 


Nyt on sota! Elämä ja kuolema ovat hyvin yksinkertaisia asioita, 
läheisessä yhteydessä toisiinsa. Täällä pääsee jälleen selville siitä, 
että kaikki suuret asiat ovat yksinkertaisia. Sodassa ihminen tulee 
ainakin yhtä uutta kokemusta rikkaammaksi. 


Täällä minä saavutin suuren sisäisen selvyyden, joka auttaa 
minua ottamaan kohtaloni ilomielin vastaan. Mitä on kuolema? Sehän 
on paluuta elollisen helmaan. Sinnehän me kaikki palaamme, jotta 
elämän kiertokulku täyttyisi. Älkää itkekö sitä, että minä tein sen 
ennen kuin Te. Uskokaa elämän voimaan, kohottakaa katseenne 
jokapäiväisyyden yläpuolelle, niin silloin Teille selviää suuren koh- 
talon siunaus. Älkää aina ajatelko arkipäivää, ajatelkaa suuria 
yksinkertaisia asioita. 


Mitä iloa minulla olisi kuudestakymmenestä vuodesta arkipäivää, 
kun minä olen saanut elää yhden suuren sunnuntain? 


Tämä elämänkatsomus antaa minulle voimaa lähestyä vaikeata 
hetkeä iloisesti, avoimesti ja rohkeasti. 


Kaikki riippuu siitä, miten astuu kohtaamaan vaikeinta hetkeä. 
Täydellistyminen on elämän tarkoitus. Kuinka harvat saavuttavat- 
kaan täydellisyyden, haluttomasti he raahaavat pienen olemassao- 
lonsa taakkaa mukanaan. Ihmisen tehtävänä on saattaa työnsä 
päätökseen, toteuttaa päivätyönsä. Eikö oman itsensä täydellistyttä- 
minen ole mitään, eikö ihmisen pidä täydellistyä kasvamalla yhä 
suuremmaksi. 


Elämän tarkoitus ei toteudu pitkinä vuosina, vaan muutamina 
suurina hetkinä. Kaikki muu on suurta odotuksen iloa tai pitkää 

muisteloa. Elämä ilmaisee itsensä muutamina suurina hetkinä. 
Muutamina lyhyinä harvoina hetkinä ihminen mittaa sen syvyyden. 


Rakkaat vanhempani! Me seisomme ja taistelemme suuren 
kansan puolesta, jotta se voisi elää, jotta sen aarteita ja sen ihmisiä 
ei poljettaisi maahan. Me seisomme barbaareja vastassa. Jos he voit- 
tavat meidät, niin se ei merkitsisi ainoastaan Saksan häviötä, vaan 
koko länsimaisen kulttuurin, hengen tuhoa. Sen me tahdomme estää. 
Me emme taistele tappaaksemme tai ryöstääksemme muita. Me 
taistelemme elämän arvojen puolesta, jotka me olemme kohottaneet 
korkealle ja jotka barbaarit nyt haluavat polkea lokaan. Me emme 
taistele olemassaolomme puolesta, vaan me taistelemme arvojen 
puolesta. 


Saksalainen henki on inhimillisen ihanteen ilmaisu kuten kerran 
helleenien henki, Se tahdotaan nyt tukahduttaa. Mutta sitä me 
emme salli! Vaikka me itse tuhoutuisimmekin, niin henkemme tulee 
elämään. Eläähän kreikkalainenkin henki, vaikka sen luojat eivät 
enää ole elävien joukossa. 


Meillä on suuri tehtävä! Se täyttää meidät ylpeydellä! Onko 
elämällä muuta tarkoitusta kuin täyttää suuri tehtävä? Meidän jäl- 
keemme tulevat toiset, jotka jatkavat rakennustyötä, heihin minä 
uskon. Maailmassa tulee jälleen olemaan hedelmällisiä peltoja ja 
nauravia ihmisiä, jotka viettävät puhdasta elämää aurinkoisen kor- 
kean taivaan alla. Vaikka me emme olekaan siinä mukana, niin 
kannattaa sen puolesta kuolla. Minun kannatti kuolla sen puolesta. 


Tehtävä on suuri. Olkaa sen tähden ylpeitä siitä, että Teillä on 
poika, joka lähti suorittamaan tätä tehtävää ilomielin. Teidän tulee 
olla ylpeitä ja iloisia eikä surullisia ja haikeita. Vain harvojen on 
sallittu elää suurta elämää suurena aikana. 


Teidän poikanne oli hyvin onnellinen, älkää sen vuoksi murehtiko. 
Se on hänen viimeinen suuri toivomuksensa. 


Tervehdin Teitä 
poikanne 


Frank. 

FIL. MAISTERI KAUKO REKOLA, svomi: 


Itää vastaan 


Kansakunnan historia on oleelliselta osaltaan riippuvainen asuma- 
alueen maantieteellisestä sijainnista, 

Suomenniemi on painananut leimansa Suomen kansan historiaan. 

Maamme sijaitsee Itämeren piirissä. 

Samat laineet, jotka huuhtelevat Saksan, Tanskan ja Ruotsin 
rannikoita, lyövät Itämeren itä- ja koillispuolella Suomen graniitti- 
kallioita vastaan. Meri on suuri eroittaja, mutta se on myöskin suuri 
yhdistäjä. Riippuen siitä, mihin suuntaan intressit vetävät. Kan- 
saamme ovat vuosisatojen ajan sitoneet voimakkaat aineelliset, hen- 
kiset ja uskonnolliset intressit länteen. Jo ennenkuin suomalaiset 
heimot olivat asettuneet nykyisille asuinsijoilleen, olivat ne kiinteässä 
ja moninaisessa kosketuksessa Keski-Euroopan germaaneitten kanssa. 
Ja läpi koko myöhemmän historian, esi-isiemme asetuttua Suomen- 
niemelle, on Itämeri yhdistänyt, ollut siltana länteen. 

Idän ja lännen välillä. 

Suomesta muodostui länsimaisen kulttuurin sillanpääasema Itä- 
meren takana. Euroopan eteentyönnetty tukikohta idän ja lännen 
välillä. Tämän sillanpääaseman, tämän tukikohdan puolustaminen 
vierasta itää, puoliaasialaisuutta, vastaan on ollut Suomen kansan 
raskas, mutta ylpeä historiallinen osa. Karjalan kannaksella ovat 
lännen lyömämiekka ja idän käyrä sapeli iskeneet kerran toisensa 
jälkeen yhteen. 

Niin on ollut vuosisatojen ajan. Ja niin on yhä edelleen. 

Kun nykyinen valtava maailmankamppailu syksyllä 1939 puhkesi, 
tapasi se Suomen kansan sekä ulkonaisesti että sisäisesti valmistau- 
tumattomana. Puoluepolitiikan rikkirepimä, pasifistisen kansainliitto- 
järjestelmän lumoissa elänyt Suomen kansa seisoi yhtäkkiä julman 
tosiasian edessä:sen kansallinen olemassaolo oli jälleen kerran joutu- 
nut uhanalaiseksi. Suomen kansaa uhkasi, maan laiminlyödyn 
puolustusvalmiuden huomioonottaen, perikato. 

Me muistamme ikuisesti sen syksyn. 


Rauha jatkui vielä. Yliopiston luentosaleissa luennoitiin edelleen. 
Työt kirjastoissa ja harjoitussaleissa jatkuivat. Mutta siinä kaikessa 
oli jo jotakin vierasta. Ilmassa oli raskaiden aavistusten tuntua. 
Ymmärrettiin, vaikka ei olisi tahdottukaan sitä ymmärtää, että 
Suomi bolshevistisen Neuvostoliiton naapurimaana ei suursodan laa- 
jentuessa voisi kauan pysyä erillään sen pyörteistä. 


Sitten seurasi se, mitä Baltian maista saapuneiden viestien 
perusteella oli jo kauan odotettu: kehoitus Suomen hallitukselle 
lähettää edustajansa Moskovaan. Silloin ei kukaan enää ollut epä- 
tietoinen. 

Meidät kutsuttiin ,Ylimääräisiin kertausharjoituksiin'', maan 
puolueettomuuden ja koskemattomuuden turvaamiseksi. Jätimme 
yliopiston aulat, niinkuin työläiset jättivät tehdassalinsa ja talonpojat 
syystyönsä maakylissä. 

Päivät Karjalan kannaksella. Kuumeisella kiireellä koetettiin 
korjata sitä, mikä edellisinä vuosina oli lyöty laimin. Kaivettiin 
hyökkäysvaunuesteitä, rakennettiin piikkilankavarustuksia, kyhättiin 
häthätää muutamia pesäkkeitä. 

Junat kulkivat rajan ylitse: Moskovaan ja takaisin. Kiersi huhuja 
neuvotteluista, neuvotteluiden katkeamisesta, aluevaatimuksista ja 
niiden torjumisesta. Järkemme sanoi, että Neuvostoliiton päämääränä 
oli valloittaa Suomi, avata tie Atlantille, Ruotsin ja Norjan ylitse, 
niinkuin se samalla pyrki laajennuksiin Balkanilla. Se oli kaikki 
koulunpenkiltä niin tuttua. Pietari Suuren testamentti siirtyi historian 
lehdiltä elämään tietoisuudessamme. 

Ja kuitenkin me silloin tällöin vielä silloinkin uskoimme uskomisen 
halusta, että ,ristiriitaisuudet' pian selviäisivät, että Molotov tun- 
nustaisi maamme koskemattomuuden. Pääsisimme jälleen kotiin. 

Kunnes eräänä päivänä kuulimme viivytystaistelujen puhjenneen 
rajan pinnassa. Näimme ensimmäiset bolshevikkien lentokone- 
eskaaderit syyskuulakkaan taivaan sineä vasten, matkalla pommitta- 
maan rakkaita kotejamme. Karjalan kannas oli tulimerenä, ja me 
saimme ensimmäiset raakalaislaumat konekivääriemme tähtäimen 
eteen. 

Sota oli alkanut. 

Ja sinä hetkenä syntyi Mannerheim-linja, 

Siitä huolimatta, että piikkilankaesteet ja suojahaudat olivat 

jääneet kesken, eikä betoni niissä peräti harvoissa pesäkkeissä ollut 
vielä ehtinyt kuivua. 

Mannerheim-linja syntyi Suomen kansan sydämissä. Me elimme 
sen tulilinjan korsuissa: sinä päivänä ei todellakaan ollut enää 
puolueita, ei yhteiskunnallisia ristiriitaisuuksia. Oli vain yksi kansa, 
yksi tahto, yksi ajatus: isänmaa. Rakas isänmaa! Kuinka rakas se 
silloin olikaan. 

* 


Miksi me taistelimme? Miksi Suomi taisteli? 

Kysymys, joka meille suomalaisille vieraitten taholta tavan takaa 
esitetään. Kysymys, johon tuntuu niin vaikealta löytää vastausta. 
Ehkä sen takia, että vastaus on niin yksinkertainen ja selvä; niin 
yksinkertainen ja selvä, että emme koskaan silloin tulleet sitä 
ajatelleeksi. = 

Emme voineet muuta! 

Kansa puolusti isänmaataan. Ja samalla se puolusti länsimaista 
kulttuuria. 

Älkää pitäkö tätä vain fraasina. Sodassa ei tunneta fraasein 
eikä iskulausein. Me tunsimme sen bolshevikkitykistön helvetillisessä 
rumputulessa, tankkihirviöiden vyöryessä asemiamme vastaan, tuhan- 
sien kaatuneiden vihollisten peittäessä röykkiöinä esteemme, että 
taistelimme jotakin sellaista vastaan, joka ei kuulunut meidän 
maailmaamme: itää vastaan. 

Itää vastaan! 

Emme nähneet häntä, joka politrukin ajamana ilman järkeä ja 
itse säilytysvaistoa juoksi aseittemme sulkutuleen, ihmisenä, lähim- 
mäisenä. Ei ihminen eikä eläin, sellaisena me hänet ehkä näimme. 

Perivihollisena! 

Niinkuin esi-isämme olivat hänet nähneet suosisatojen ajan. 
Emme tunteneet sääliä emmekä myöskään vihaa. Tunsimme vain, 
että hän edusti sitä itää, joka aina on merkinnyt meille hävitystä 
ja tuhoa, vierasta maailmankatsomusta, vieraita siveellisiä arvoja. 

Isien perintö eli meissä! 


Sata kunnian päivää. 
Miten se oli mahdollista? 
Tuon ihmeen selvittämiseksi on vieraitten taholta esitetty sellai- 


10 


siakin väitteitä, että Venäjä ei olisikaan taistellut tosissaan, että 
se olisi pyrkinyt harhauttamaan, esiintymään heikompana kuin se 
todellisuudessa oli. o 

Jääköön tulevan historiankirjoituksen tehtäväksi näyttää toteen 
tuon väitteen paikkansapitämättömyys. Tässä yhteydessä voidaan 
vain lyhyesti viitata niihin suunnattomiin ihmis- ja sotatarvike- 
menetyksiin, joita bolshevikit talvisotamme päivinä kärsivät. Yhä 
uusia ja uusia divisioonia heitettiin taisteluun niiden tilalle, jotka 
olivat menehtyneet Karjalan kannaksella ja Pohjois-Suomen saloilla. 
Yhä useampia ja useampia tykistöpattereita tulitti viikosta viikkoon 
Kannaksen raunioitunutta maastoa. Yhä enemmän ja enemmän hyök- 
käysvaunuja, lentokoneita, jalkaväkiaseita. Ja kaikki ne olivat, var- 
sinkin sodan loppuaikoina, laadultaan ensiluokkaisia. Koko tämä 
suunnaton voimien keskittäminen ja voimien tuhlaus, jonka oli pakko 
tuntua Neuvostoliitonkin voimavaroissa, osoittaa, että bolshevikit 
todella pyrkivät ratkaisuun. Ja ratkaisuun mahdollisimman pian. 

Totisesti, teatteria se ei ollut! 

Mikä sitten oli talvisodan ,ihme'? 

Tietenkin maastosuhteet vaikuttivat eduksemme. Karjalan kannak- 
sen kapeikkoon ei voitu ilman ruhhkautumisen vaaraa heittää vallan 
suunnattomia —miesmääriä yhtäaikaisesti. Ja Pohjois-Suomen mit- 
taamattomat, tiettömät korvet tekivät suurten joukkomuodostelmien 
kuljetukset ja huollon vaikeaksi, siitä huolimatta, että Muurmannin 
radalta oli jo ennen sodan alkua rakennettu strategisia pistoratoja 
Suomen rajalle. Neuvostojoukkojen hiihtotaito oli peräti kehno, 
eräitä valiojoukkoja lukuunottamatta. Ja metsäinen maasto oli jo 
sinänsäkin peloittava ja outo, ennen kaikkea eteläisten aroseutujen 
asukkaille, 

Syitä, jotka varmasti vaikuttivat osaltaan, mutta ei kuitenkaan 
ratkaisevasti. 


Tärkein syy johtui sotajoukkojen taistelumoraalista. 


Bolshevikit kävivät taisteluun ilman erikoista taisteluhalua, 
ainoana innoittajana selän takana uhkaavat konekiväärit. Suomen 
armeijan ja kansan keskuudessa eli syvä vakaumus taistelun vält- 
tämättömyydestä. Taistelu tai tuho! Muuta mahdollisuutta ei ollut. 
Suomen armeija kesti, koska se ymmärsi, että oli kysymyksessä 

enemmän kuin yksilön elämä: Isänmaa! Ja samalla se tajusi ja tunsi, 
me tunsimme, että taistelua käytiin länsimaiden puolesta. 

Niiden länsimaiden puolesta, jotka jättivät meidät yksin. Viimei- 
seen päivään ja viimeiseen hetkeen asti me toivoimme ja uskoimme. 
Odotimme apua, jota ei tullut! 

Me olemme saaneet lännestä paljon. Mutta me olemme myöskin 
antaneet paljon. Esi-isämme ovat vuosisatojen ajan taistelleet länsi- 
maisen kulttuurin puolesta vierasta itää vastaan, 

Niinkuin me taistelimme talvisodan aikana. Meillä oli täysi 
oikeus odottaa apua lännestä. Ja täydellä oikeudella me tunsimme 
Moskovanrauhan päivänä katkeraa pettymystä, mutta samalla me 
ylpeästi tunsimme marsalkka Mannerheimin sanoin, että velka länteen 
oli kuitattu. Viimeistä penniä myöten. 

Velka on kuitattu, mutta taistelu ei ole päättynyt. 


Suomen kansa toteuttaa jälleen historiallista kutsumustaan tais- 
tellen lännen puolesta itää vastaan. 


Eräs vaikeasti haavoittunut norjalainen ylioppilas, Knut Mathiesen, 
joka on taistellut itärintamalla vapaaehtoisena, kirjoittaa ,Nuorelle 
Euroopalle": 


Rakkaat toverit! 


Ne tuskat, joita öin päivin sain kärsiä haavojeni vuoksi, 
kävivät helpoiksi kestää, sillä osakseni tullut rakkaus ja 
huolellinen hoito auttoivat minua vaikeiden hetkien yli. Ja 
tietoisuus siitä, että olin asettanut elämäni alttiiksi todella oikean 
asian puolesta, täytti minut ylpeydellä! Taistelussa, jota me 
käymme, ratkaistaan Euroopan kohtalo. Unettomina öinä ilmestyi 
silmieni eteen kuva täydellisestä, yksimielisestä, hedelmällisestä 
ja voittamattomasta Euroopasta. Vaikka en ehkä koskaan enää 
voi tarttua aseeseen, niin tulen kuitenkin täyttämään velvolli- 
suuteni henkisellä rintamalla päätettyäni opintoni. 


Bad Nauheim, 28. 10. 1943. 

FRANZ VON KRBEK, GREIFSWALD: 


Fysiikan uusi maailma 


Enemmän kuin sata vuotta sitten luutnantti von Bolyai kirjoitti 
isälleen, matematiikan professorille: ,Olen luonut uuden maailman 
tyhjästä, aavistamatta lainkaan, että tämän nuoruudenystävä Gauss 
oli vuosikausia ennen häntä tehnyt sen saman keksinnön, josta hän 
itse ei uskaltanut hiiskua sanaakaan, koska pelkäsi nostattavansa liian 
suuren hämmingin. Nuori upseeri mursi sen vankilan, johon geo- 
metria — itsensä Kantinkin mielipiteen mukaan — ikuisiksi ajoiksi oli 
tuomittu. Geometria saattoi nyt vapaasti levittää siipensä ja kohota 
ennen aavistamattomiin korkeuksiin. 

Tällä kertaa oli kahden, tarkemmin laskien jopa viiden tutkijan 
samanaikaisesti onnistunut tehdä sama keksintö: nämä miehet olivat 
Bolyai, Gauss, Lobatschefskij, Schweikert ja — aivan vastoin omaa 
luuloaan — Taurinus. Se onnistui heiltä kaikilta aivan itsenäisesti, 
mikä on osoitus siitä, että keksinnöt tapahtuvat aiheessa itsessään 
piilevien lakien mukaisesti. Aika oli kypsä tätä keksintöä varten, 
mutta vain joidenkin harvojen valittujen oli sallittu se tehdä. Tar- 
vitaan todellakin neroutta ennenkuin voi aavistaa, mihin suuntaan 
kehitys tulee kulkemaan, ja ehkäpä tämä salaperäinen kyky, jota 
voidan verrata runoilijan mielikuvitukseen, perustuukin yhteyksien 
edeltäpäin havaitsemiseen siellä, missä yksityiskohdat vielä ovat 
hämärän peitossa. Nero hataitsee aivan leikiten uuden käänteen, 
jonka käsittäminen vie lahjakkaaltakin pitkän ajan. 

Uusien matemattisten käsitteiden kohtalona näyttää olevan se, 
että ne ennemmin tai myöhemmin sovellutetaan fysiikkaan. Niinpä 
tahtoi jo Gauss kokeiden avulla ratkaista, eikö vanhaa geometriaa 
voitaisi vaihtaa uuteen, hänen itsensä keksimään, pääsemättä siitä 
kuitenkaan selvyyteen. Hän syytti epäonnistumisestaan mittausmene- 
telmien puutteellisuutta. Tänään me tiedämme, että kokeellisten tu- 
losten selvittely periaatteessa aivan kokonaan rippuu siitä, mistä 
fysikaalisista käsitteistä lähdetään. Uudet käsitteet vaativat uutta 
geometriaa. 


E 

Uusi geometria viisine isineen oli ensimmäinen niiden geometristen 
järjestelmien sarjassa, jotka myöhemmin keksittiin. Lakattiin puhu- 
masta avaruuden kolmesta ulotteesta ja totuttiin käyttämään neljää, 
ja lopulta lukemattoman monta ulotetta. Voidaanko siten yhäkin 
puhua tilavuuksista? Esitämme tähän kysymykseen vastakysy- 
myksen: Eikö tason olemassaoloa muka enää tunnusteta? Tasolla on 
kaksi ulottuvaisuutta, mutta kenenkään mielestä siinä ei ole mitään 
muistuttamista. Ei siis ole mitään syytä suhtautua epäilevästi ava- 
ruuteen, jossa on enemmän kuin kölme ulotetta. Tosin niitä ei voida 
havainnollisesta ilmaista, mutta eihän tasoakaan voida ilmaista havain- 
nollisesti. Jokaisella esineellä on eittämättömästi kolme ulottuvai- 
suutta: pituus, leveys ja korkeus. Kaikki nämä jatkumot eivät ole 
ainostaan loogillisia, vaan samalla myöskin hyvin hyödyllisiä käsit- 
teitä, ja juuri kaikkein pienin kaikista fysikaalisista kappaleista, 
atoomi, asettaa ulotteiden lukumäärälle suurimmat vaatimukset: se 
edellyttää äärettömän moniulotteista avaruutta! On selvää, että tämä 
moniulotteinen avaruus ei tutkijalle voi esiintyä yhtä havainnollisena 
kuin meille meidän jokapäiväinen kolmiulotteinen avaruutemme. 

Vuosisadan vaihteen aikoihin muodosti Lenard mullistavien 
havaintojensa pohjalta lähtien aivan uuden käsityksen atomista. 
Planck löysi avaimen niihin kaavoihin, jotka käsittelevät atomien 
maailmassa tapahtuvia ilmiöitä; tosin kävi vasta myöhemmin ilmi, 
että sen avulla voitiin selittää suorastaan kaikki ilmiöt. Varhaisemmat 
havainnot, jotka olivat jääneet käsittämättömiksi voitiin nyt yhdellä 
iskulla saattaa oikeaan järjestykseen suuren kokonaisuuden puit- 
teissa. Mutta erään ratkaisevan ajatuksen perille ei oltu vielä päästy. 


Lenardiin uusien keksintöjen avulla päästiin selville siitä, ettei 
valo esiinny ainoastaan aaltoina, vaan sopivassa tilaisuudessa myöskin 
hiukkasina, jotka muodostavat säteitä, mutta näitä kahta ilmenemis- 
muotoa ei saatu oikeaan yhteyteen keskenään. Luis von Broglien 
aate aikaansai muutoksen tässä suhteessa. Hän väitti nimittäin aivan 
yleisesti, että sekä valo että yleensäkin aine esiintyvät yhtaikaisesti 
sekä aaltoina että säteinä: ei aaltoa ilman sädettä eikä sädettä ilman 
aaltoa. Broglie puki tämän yhteyden kaavan muotoon. Niin hedel- 
mällinen kuin tämä ajatus jo itsessään olikin, oli sitä vielä syvennet- 
tävä, ennen kuin se voitiin menestyksellisesti soveltaa atomiin, Tämä 
sovelluttaminen tapahtui samanaikaisesti kahdellakin taholla, mutta 

niin erilaisiin näkökohtiin nojaten, että aluksi oltiin epätietoisia siitä, 
oliko kysymys lainkaan samasta teoriasta, kvanttimekaniikasta. Sekä 
teorian varsinaisesta keksimisestä että sen viimeistelystä me saamme 
kiittää saksalaisia tiedemiehiä. 

Eräs uuden teorian väittämistä herätti filosofien mielenkiinnon. 
Tämän väittämän mukaan ei samanaikaisesti voida puhua sekä elek- 
tronin tarkasta paikasta että sen tarkasta nopeudesta, vaan asia on 
päinvastoin niin, että jos toinen niistä tiedetään tarkasti, on toista 
periaatteessa mahdoton määritellä. Tällöin puhutaan ns. määrittele- 
mättömyyssuhteesta, koska tunnetun ja tuntemattoman välillä val- 
litsee lukumääräinen suhde. 

Määrittelemättömyyden laista ei kuitenkaan ole seurauksena sen 
enempää eikä vähempää, kuin että meidän on luovuttava uskomasta 
muka ehdottoman päteviin ennakkolaskelmiin. Kuinka voitaisiinkaan 
sanoa mitään varmaa lopputilasta, kun alkutilakin on epämääräinen? 
Ja nyt me tulemme asian ytimeen. Määrittelemättömyyssuhde on 
seuraus fysikaalisten suureiden muuttuneesta luonteesta. Aikaisemmin 
saatettiin puhua vain yhdestä määrätystä arvosta paikka- ja aikamää- 
räysten yhteydessä, mutta nyt saattavat äärettömän monet arvot olla 
»oikeat'', kukin määrätyn todennäköisyyden mukaan. 


Jos kvanttimekaniikka jo nykyisessä muodossaan olisi täydellinen, 
niin silloin meidän olisi pakko luopua kaikesta varmuudesta, deter- 
minismistä, fysikaalisten tapahtumien alalla. Ei olisi olemassa mitään 
ehdottomasti paikkansapitäviä syitä eikä sen vuoksi myöskään mitään 
ehdottomasti varmoja seurauksia; syiden ja seurausten laki lakkaisi 
olemasta voimassa ja tuntuisi järjettömältä. Toistaiseksi me emme 
kuitenkaan voi sanot muuta, kuin että perusosaset, esim, suuremmat 
elektroniryhmät näyttävät seuraavan kvanttimekaniikan lakeja. 
Kvanttimekaniikka edustaa siis niinsanoaksemme elektronien massa- 
psykologiaa. Erillisten elektronien suhteen ei ole tehty havaintoja, 
ei ainakaan sellaisia, joita voitaisiin verrata yksityisen leikkipallon 
tarkasteluun. Atomien maailmassa tapahtuvien ilmiöiden selitykset 
sisältävät jo itsessään niin paljon ennakolta omaksuttuja käsityksiä, 
etteivät ne oikeuta meitä pitämään näitä selityksiä millään tavoin 
lopullisen sitovina. Me emme voi lopullisesti tuomita emmekä 
hyväksyä syiden ja seurausten lakia, vaan meidän on vain todettava, 
että asia ei ole vielä kyllin kypsä keskusteltavaksi. 

Kesti hyvin kauan ennenkuin päästiin näin pitkälle. Aikaisemmin 
lähdettiin havainnollisista käsityksistä, joita arkipäivä tarjosi. Vähi- 
tellen tutkijat sitten oppivat vapautumaan satunnaisista seikoista ja 
käyttämään käsitteitä, jotka alussa tuntuivat ehkä hyvinkin epäha- 
vainnollisilta. Mutta sitä ei kestänyt kauan; sillä aiheeseen syven- 
tyminen poisti käsitteiden outouden. Viimein syntyivät sitten meidän 
käyttämämme käsitteet. 


Tänään ei kukaan näe enää mitään ihmeellistä massayksikössä 
jolla tosin on massa, mutta ei mitään ulottuvaisuutta. Ja kuitenkin 
massa on eräs niistä peruskäsitteistä, jota ilman fysiikka ei voi tulla 
toimeen. Massakäsitteessä on nyt jo tapahtunut muutoksia, jotka tule- 
vaisuudessa luultavasti tulevat olemaan vielä mullistavampia, Aikai- 
semman fysiikan massayksiköstä tuli atomifysiikan alkuaikoina perus- 
osanen, jonka nykyään selitetään olevan aineen aaltoilua. Ne vai- 
keudet, joita atomifysiikan tielle ilmestyy viittaavat siihen, että vieläkin 
on välttämätöntä toimeenpanna uudistuksia ajattelussa. 


Vaikka nykyinen teoria olisikin vain ylimenoaste, niin on sillä 
kuitenkin jo tilillään huomattavia menestyksiä. Uusimmat keksinnöt 
mikroskooppien alalla perustuvat havaintoihin, jotka on tehty elektro- 
nisäteilyn kaksinaisluonteesta. Elektronisäteet voidaan sähkö- tai 
magneettikenttien avulla koota aivan samalla tavoin kuin valonsäteet 
lasilinssien avulla. Elektronimikroskooppi ylittää moninkertaisesti 
valomikroskoopin suorituskyvyn. Sen avulla aikaansaadut kuvat on 
tosin ensin saatava näkyviksi erikoisten laitteiden avulla, mutta nämä 
vaikeudet ovat vain teknillistä laatua. Elektronimikroskoopin avulla 
on nyt jo onnistuttu pääsemään perille erilaisten bakteerien raken- 
teesta. 


Sitten onnistuttiin selittämään radioaktiivisten ainesten olemus. 
Viime vuosisadan yhdeksänkymmenluvulla oltiin hämmästyneitä ja 
vieläpä suorastaan tyrmistyneitä kun onnellisen sattuman avulla 
saatiin selville, että määrätyt alkuaineet kuten uraani eivät ole 
muuttumattomia, vaan saattavat hajota ja muodostaa uusia kemiallisia 
alkuaineita. Tämä muutos tapahtuu erilaisissa alkuaineissa erilaisella 
nopeudella, ja kävi ilmi, että ns. puoliarvoajat, jolloin täsmälleen 
puolet alkuperäisestä määrästä oli muuttanut muotoaan, olivat mer- 
kitykseltään hyvin tärkeitä. Muutos synnyttää elektroneja ja 

PHILIPP LENARD, synt. 1862; 
tiede saa kiittää häntä uusista mullistavista havainnoista atomitutki- 
muksen alalla, jotka hän teki vuosisadan vaihteen aikoihin. 


LUIS VICTOR DE BROGLIE, synt. 1893, 
aloitti v. 1924 julkaisemallaan tohtorinväitöskirjalla atomimekaniikan 
uuden kehitysvaiheen. 


heliumsydämiä, joiden liikuntaenergia on yhteydessä tämän puoliar- 
voajan kanssa. 

»Tunneli-vaikutus'', joka poikkeaa kaikista aikaisemmista käsityk- 
sistä, antaa selityksen tälle ilmiölle. Atomin sydäntä, atomin keskei- 
sintä osaa, ympäröi voimakenttä, joka suojelee sitä näkymättömän 
muurin tavoin kaikilta tunkeilijoilta, mutta joka samalla myös estää 
atomin sydämen osasia siirtymästä muualle. Aikaisempien käsitysten 
mukaan jollakin perusosasella joko oli tarpeeksi energiaa päästäkseen 
muurin yli, tai sitten sen oli ikuisesti pysyttävä omalla puolellaan 
muuria. Nykyisin ollaan sillä kannalla, että jokaisella perusosasella, 
olkoonpa sillä kuinka vähän energiaa hyvänsä, on mahdollisuus 
päästä muurin yli, Se ei ole mikään ihme, koska perusosasia uuden 
käsityskannan mukaan, periaatteessa voidaan tavata missä hyvänsä 
mutta tässäkin tapauksessa on kysymys vain todennäköisyydestä. 


Ainoa tie atomin sydämeen kulkee muurin yli. Piirittäjien mah- 
dollisuudet paranevat varustuksien mukana. Samoin onnistutaan särke- 
mään yhä useampia ja useampia atomeja kuta paremmaksi laitteet, 
atomin räjäyttämiskoneet käyvät. Vielä kaksi vuosikymmentä sitten 
oltiin tällöin kokonaan riippuvaisia itse luonnosta, radioaktiivisista 
aineksista, jotka ehtymättömien patterien tavoin sinkoavat elektro- 
nejaan ja heliumsydämiään joka puolelle. Jos nämä pikkuruiset am- 
mukset osuvat atomin sydämeen tunkeutuvat ne sen sisälle ja kohot- 
tavat tai alentavat sen sähkölatausta, mikä taas osaltaan aiheuttaa 
muutoksen atomin sydämen kemiallisessa kokoomuksessa, joka 
kuten tunnettua on riippuvainen sähkölatauksesta. 

Näihin saavutuksiin ei kuitenkaan tyydytty, vaan pyrittiin keksi- 
mään parempia laitteita. Kokeiltiin mitä erilaisimmilla kojeilla ja 
rakennettiin todellisia jättiläiskoneita, joiden ainoana tarkoituksena 
oli pikkuruisten atomien särkeminen: jättiläisiä kääpiöitä vastaan. 
Täten ei onnistuttu ainoastaan toteuttamaan keskiajan alkemistien 
unelmia, vaan myöskin aikaansaamaan keinotekoisia radioaktiivisia 
aineita, joita ei esiinny luonnossa. Nämä saavutukset osoittivat puo- 
lestaan oikeaksi olettamukset, jotka sitten viime vuosikymmenen 
aikana edistyivät niin pitkälle, että ryhdyttiin etsimään uusia, ennen 
aavistamattomia alkuaineita, jotka sitten onnistuttiin myöskin löy- 
tämään. 

Valaiskaamme tätä esimerkillä, joka antaa hyvän kuvan nykyisen 
ajattelun rohkeudesta. Kun ryhdyttiin tutkimaan nopeimpien elektro- 
nien —liikkumislakeja, jouduttiin hyvin kiusalliseen tilanteeseen. 
Paitsi niitä elektroneja, jotka sähköoppi jo kauan sitten oli tehnyt 
tunnetuiksi, oli ilmeisesti olemassa vielä muitakin elektroneja, jotka 
olivat täysin riippumattomia mekaniikan perussäännöistä. Ne Iiik- 
kuivat vasten niitä voimia, jotka niihin vaikuttivat — todellisia aasi- 
elektroneja siis! Tälle pulmalle oli olemassa vain yksi ratkaisu: 
nimittäin se olettamus, että tällaisia elektroneja todella on olemassa, 
vaikka niitä ei voidakaan havaita! 


Tämä uusi elektronilaji muodostaa todellisen aavevaltakunnan, ja 
vain silloin kuin tälläinen aave kummittelee, paljastaa se itsensä taval- 
liseksi elektroniksi. Aaverykmentistä puuttuu nimittäin silloin yksi, 
ja vasta tämä aukko voidaan havaita fysikaalisesti. Se saa silloin 
positiivisen sähkölatauksen ja käyttäytyy kaikissa muissakin suh- 
teissa kuin aivan tavallinen elektroni. Jos tämä käsitys on oikea, 
niin silloin täytyy samanaikaisesti löytyä sekä karannut elektroni 
että sen jälkeensä jättämä aukko, johtopäätös, joka nyt onkin 
osoittautunut oikeaksi. Aukosta käytetään nimitystä positroni. 


Me olemme nyt luoneet silmäyksen myrskyisään kehitykseen, joka 
asettaa sekä tutkijoille että laitteille mitä suurimmat vaatimukset. 
Me saamme seurata uuden fysiikan syntymistä. Suurissa ja jätti- 
-läismäisissä laitoksissa suoritetaan järjestelmällisiä tutkimuksia ja 
tehdään vielä äskettäin mahdottomina pidettyjä keksintöjä. Ei ole 
lainkaan ihmeellistä, jos näitä keksintöjä ei heti voida selittää, sillä 
ne vaativat teorettisen ajattelun uudistamista. Uusien teorioiden 
puutteessa tartutaan toisinaan vanhoihin, jo vanhentuneisiin käsittei- 
siin, jotka eivät sovellu yhteen uusien havaintojen kanssa, ja niinpä 
ei myöskään vielä voida antaa mitään uutta yhtenäistä maailman- 
kuvaa. Kaikki on vielä kehitysasteella. Mutta se on mielestämme 
pikemminkin etu kuin varjopuoli, sillä sehän todistaa, että fysiikka 
nyt on elävämpi tiede kuin koskaan ennen. Se on luomaisillaan uusia 
arvoja, jotka tulevat ennemmin tai myöhemmin mullistamaan koko 
energiataloutemme. Me saamme kaikki olla fysiikan uudelleensynty- 
misen todistajia ja seurata läheltä yhtä tieteen historian suuren- 
moisimmista näytelmistä. 


18 


ANDRE DE BRABANDERE, BRYSSELI: 


Maapallon synty, 
rakenne ja kehitys 


Tämä esitelmä pidettiin Brysselin ,Eurooppa- 
laisessa opintokerhossa' nuorille ylioppilaille. 


Hyvät kuulijat! 


Niiden monien tieteenhaarojen joukossa, joita nuoriso voi ryhtyä 
opiskelemaan, tuntuu minusta tärkeältä varsinkin eräs, nimittäin geo- 
logia, sillä se on tiede, joka käsittelee maapalloa. 


Me ylioppilaat tarkastelemme maapalloamme aivan erikoisella 
mielenkiinnolla, koska sen voimat ovat osaltaan vaikuttamassa tule- 
vaisuuteemme. Mehän toivomme tulevaisuudelta, että se muodostuisi 
valoisaksi ja kunniakkaaksi sekä meille että meidän kansallemme. 


Koska tunsin, että en omin avuin kykenisi selostamaan maapallon 
syntyä, rakennetta ja kehitystä, pyysin joitakin huomattavia geolo- 
geja auttamaan minua tässä vaikeassa tehtävässä. He suostuivat 
kaikki pyyntööni. Se, minkä nyt aion teille esittää on aivan lyhyt 
yhteenveto näiden tiedemiesten minulle lähettämistä vastauksista. 


— Alkaamme aikojen alusta. — Huomiomme kohdistuu yhteen 
määrättyyn tähteen, joka kiitää maailmankaikkeudessa, yhteen kaik- 
kein pienimmistä, jolle ihmiset eräänä päivänä antoivat nimen 
vaurinko*, Tämä ,aurinko* hajosi, kului muutamia miljaardeja vuosia, 
ja sen hajalleen sinkoutuneet sirpaleet muodostivat meidän planeetta- 
järjestelmämme. Ja nyt suuntaamme mielenkiintomme erääseen näistä 
sirpaleista, sillä siitä muodostui meidän kiertotähtemme, maapallo. 
Se aloitti itsenäisen olemassaolonsa kaasupallona, sitten se jäähtyi, 
siirtyi ensiksi juoksevaan ja sitten kiinteään olomuotoon ja lopuksi 
sekä kasvi- että eläinmaailmaan kuuluvat organismit saatoivat elää, 
kehittyä ja lisääntyä sen pinnalla. 

Esitettäköön tässä Laplacen olettamus maapallon synnystä, koska 
tämä olettamus on yhä voimassa. 


»Alussa oli avaruus ohuen, hienosti jakautuneen aineen täyttämä, 
jota nimitetään nimellä kosmillinen materia." 


Tämä aine, jonka muodostavat vety- ja heliumatomit on peruste- 
kijänä niissä taivaankappaleissa, joita me nimitämme tähtisumuiksi. 
Ne saavat valonsa muilta läheisiltä tähdiltä ja edustavat epäilemättä 
maailmoja, jotka ovat vasta syntymässä. Niiden ulkonäkö on hyvin 
erilainen: 

Jotkut muistuttavat läiskiä, joilta puuttuu selvät ääriviivat. 

Toisilla taas on selvemmät ääriviivat ja ne ovat kaikki enemmän 
tai vähemmän pallonmuotoisia. 


Ja lopuksi on eräällä lajilla havaittavissa keskus, jota ympäröi 
eräänlainen kehä. Tämä kehä on usvamainen kuten keskuskin. 


Tämä taivaankappaleiden erilainen ulkonäkö kiinnosti Laplacea. 
Hän arveli, että niiden erilaisuus riippui kosmillisen materian toi- 
siaan seuraavista eri kehitysvaiheista ja että ne kukin edustivat eri 
astetta. 


Sitäpaitsi on tällä sumulla, jonka muodostava kosmillinen materia 
on hienon kaasun tilassa ja jonka molekyylit ovat hyvin kaukana 
toisistaan, samalla hyvin alhainen lämpötila, mikä johtuu juuri sen 
ohuudesta. Tämä lämpötila nousee kaasumolekyylien tiivistyessä 
avaruuden kosmillisten tomuhiukkasten ympärille. Nämä hiukkaset 
irtautuvat vielä jähmettymättömien tähtien pinnalta niiden säteily- 
paineen emissiovoiman vaikutuksesta. 


2. Maapallon pinnan muodostuminen ja rakenne 


Koulussa meille on opetettu, ja jotkut ovat todenneet matkoillaan- 
kin, että maa on molemmilta navoiltaan litistyneen pallon muotoinen. 
Me tiedämme myöskin, että se suorittaa samanaikaisesti kahdenlaista 
liikettä: se kiertää auringon ympäri samalla kuin se kiertää akselinsa 
ympäri. Viimeksimainitun liikkeen olemassaolon todistamiseksi on 
vedottu kahteen ilmiöön: päivän ja yön vaihteluun ja Focaultin heilu- 
rikokeeseen. Mutta on olemassa vielä kolmaskin todiste. Sillä on 

se etu, että se on uusi. Samalla se myöskin osoittaa kuinka ensiar- 
voisen tärkeä on meteorologia. Tämä todiste kuuluu kaikessa 
lyhyydessään seuraavasti: 


Kiertäessään akselinsa ympäri maa saa ympäröivän ilmakerrok- 
senkin liikkumaan, mutta tämä ilmakerros ei koskaan pyöri yhtä 
nopeasti kuin itse maapallo, joka aiheuttaa sen liikkeen. Vuoret ja 
maanpintakin ovat tavallisesti tarpeeksi rosoisia ja epätasaisia ehkäis- 
täkseen ilman esteettömän liikkumisen. Niinpä ilma vähitellen jää 
jälkeen maasta ja meillä on aihetta puhua itätuulesta. 


Pasaatituulet, jotka puhaltavat molemmin puolin päiväntasaajaa, 
johtuvat siitä, että alhaisemman kiertonopeuden omaavilta seuduilta 
korkeamman kiertonopeuden omaaville seuduille tunkeutuvat ilma- 
virrat jäävät jälkeen maan liikkeestä. Nämä pasaatituulet puhaltavat 
aina länteen päin. Jos maa ei pyörisi akselinsa ympäri ei myöskään 
syntyisi mitään pasaati- ja monsuunituulia. 


Pyörimisen vuoksi maapallo on saanut soikeahkon muodon. Maan 
ympärysmitta on pisin päiväntasaajan kohdalla; lyhyin se on maa- 
pallon akselin kohdalla. 


Päiväntasaajalla olevan pisteen nopeus on maan pyöriessä 1600 km 
tunnissa. Mutta jos tämä piste sijaitsee lähempänä napoja, esim. 
60 leveysasteella, on sen nopeus vain 800 km tunnissa. 


Tässä on syytä todeta, että maapallo on kahden vastakkaisen 
voiman vaikutuksen alainen: 


Ensimäinen niistä, keskipakoisvoima, joka syntyy pyörimisnopeu- 
den vaikutuksesta, antoi maapallolle sen nykyisen muodon. Toinen 
näistä voimista taas estää maapallon pinnalla olevia esineitä sinkou- 
tumasta avaruuteen, mikä tapahtuisi, jos niitä hallitsisi yksinomaan 
keskipakoisvoima. Tätä toista voimaa, joka on vahvempi kuin keski- 
pakoisvoima, me nimitämme maapallon vetovoimaksi tai painovoi- 
maksi. 


Seurauksena siitä on se, että kaikkien maapallon osien välillä 
vallitsee vetovoima. Vetovoiman keskus on maapallon keskipiste. 


Mekaniikka osoittaa, että maan pallonmuotoisuus johtuu sen 
kaikkien molekyylien keskinäisistä vetovoimista, 

Kun lähdetään siitä, että maa on pallon muotoinen ja että sen 
pyörimisnopeus napojen kohdalla on pienempi kuin päiväntasaajan 
kohdalla, niin silloin on myöskin ilman muuta selvää, että paino- 
voima on napojen kohdalla suurempi kuin päiväntasaajan kohdalla. 


Urheilija, joka osallistuu korkeushyppykilpailuihin, pääsee siis teo- 
riassa päiväntasaajan kohdalla parempaan tulokseen kuin napojen 
läheisyydessä. Tämä olisi otettava huomioon urheilusuorituksia käsit- 
televiä tilastoja laadittaessa. 


Aivan viime aikoihin asti on oltu selvillä ainoastaan maakuoren 
päällimmäisistä kerroksista. Parhaassa tapauksessa oltiin tunkeu- 
duttu 2500 metrin syvyyteen, kun yritettiin päästä käsiksi maaöliyä 
sisältäviin kerrostumiin tai kivihiilisuoniin. 

Täydellisyyden vuoksi mainittakoon tässä se menetelmä, jota 
vielä muutamia vuosia sitten käytettiin maapallon kerrostumien 
määrittelyssä. Lähtökohdaksi otettiin eräs johtopäätös, joka perustui 
fysiikan peruslakeihin: sulamispiste, lämmön johtuminen juoksevissa 
aineissa ja laajenemiskyky. 

Seuraavassa esitän muutamia Houzeaun mielipiteitä: Välittömästi 
maakuoren alla on sulassa tilassa olevalla maan sisustalla ilmeisesti 
sulamispisteen lämpötila. Olettakaamme, että maakuoren muodostaa 
graniittikerros. (Tässä yhteydessä huomautan, että kaikkein uude- 
naikaikaisimmatkin geologit, kuten Sir James Jeans vielä ovat tällä 
kannalla.) Fyysikot ovat kokeilujen avulla osoittaneet, että tämän 
kivilajin sulamispiste on noin 1300% Maakuoren ja maan sulassa 
tilassa olevan sisustan kosketuspinnan lämpötila olisi siis tässä 
tapauksessa suunnilleen 1300", 


Koko sisustassa täytyy vallita suunnilleen samanlainen lämpötila 
sulana olevan massan liikkuvaisuuden vuoksi. Lämmön haihtuminen 
ja jäähtyminen tapahtuu sisustan ulkopinnalla. Tiedetään, että jo- 
kaisen nesteen kylmenneet osaset saavat suuremman ominaispainon 
kuin muut; tämän ominaispainon lisääntymisen ansiosta ne sitten 
taas painuvat kohti keskusta. Samanaikaisesti nousevat lämpimät, 
suhteellisen keveät osaset taas pinnalle jäähtyäkseen siellä aika- 
naan j.n.e. 


Tämän jatkuvan kiertokulun vuoksi ei nestemäisessä massassa 
koskaan voi esiintyä suurta lämpötilojen vaihtelua. Aikaisemmin 

mainittu 1300? lienee siis suunnilleen se lämpötila, joka vallitsee koko 
maan sisustassa. 


Fysiikka opettaa meille myöskin sen, että maan sisustan läm- 
pötila pysyy samana siitä hetkestä alkaen, jolloin maan kuori alkoi 
jähmettyä aina siihen hetkeen saakka, jolloin koko sisusta on muut- 
tunut kiinteäksi. Sillä välin on lämmön säteilystä seurauksena se, että 
yhä uudet ja uudet nestemäiset osat siirtyvät kiinteään olomuotoon. 
Kun sisusta vihdoin on kokonaan jähmettynyt, tulee lämpötila laske- 
maan aivan jyrkästi. 

Tässä yhteydessä tahtoisin viitata muutamiin kokeellisin tuloksiin, 
joihin on päästy porausten aikana: Talven ja kesän vaihtelu tuntuu 
vielä 5 metrin syvyydessä maanpinnan alla; 15 metrin syvyydessä 
pysyy kallion lämpötila koko vuoden samana ja tämä lämpötila on 
kesän ja talven lämpötilojen keskiarvo; 20 metrin syvyydessä läm- 
pötila alkaa nousta. Ja sitten lämpötila kohoaa joka 30—40 metrin 
matkalla yhden asteen. 


Jotkut geologit luulivat täten löytäneensä erinomaisen keinon 
maakuoren paksuuden määrittelemiseksi. Jos oletetaan, että maan- 
kuori on graniittia täytyisi sisustan lämpötilan olla 1300. Jos läm- 
pötila maan pinnalla määritellään 15 asteeksi ja jos sen oletetaan 
kohoavan 1 asteella jokaista 40 metriä kohti, päästäisiin 1000 metrin 
syvyydessä 40" läpötilaan. Sula maansisusta saavutettaisiin siis 
51—52 kilometrin syvyydessä. 

Jos taas toisaalta oletetaan lämpötilan kohoavan asteella joka 
30 metrillä, ei maankuori voisi olla muuta kuin 60 kilometrin pak- 
suinen. Kun maapallon säde on 6370 metrin pituinen, tulisi siitä 
kiinteän maakuoren osalle vain 40—50 kilometriä; loput 6330—6320 
kilometriä olisivat siis sulaa massaa. 


Nämä tulokset ovat omiaan saamaan sekä maalikot että tiede- 
miehet ihmeisiinsä. 

Ja sen vuoksi he tavallisesti lisäävätkin niihin seuraavan pienen 
huomautuksen: ,,Me olemme ottaneet lähtökohdaksemme oletta- 
muksen, joka ei ole tarkasti perusteltu. Me olemme otaksuneet maa- 
kuoren lämpötilan nousevan tasaisesti siihen asti kunnes maan sisus 
saavutetaan.'* 


Tätä matemaattista ja fysikaalista todistelua ei ole niinkään helppo 

osoittaa vääräksi. Mutta maaperän rakenteen tuntemus on toistai- 
seksi niin epätäydellistä laatua, ettei tätä johtopäätöstä myöskään 
voida pitää ilman muuta oikeana. 


Sekä fysiikka että kemia opettavat meille nyt, että metalli on 
hyvä lämmönjohtaja kun taas ei-metallit ovat huonoja lämmönjoh- 
tajia. Jos me sovellutamme tämän toteamuksen maaperään, seuraa 
siitä, että maaperä, joka sisältää paljon vapaita metalleja, on varsin 
kuuma jo hyvin lähellä pintaa. Tämä ei kuitenkaan merkitse sitä, 
että oltaisiin lähempänä maan sisustaa. Seuraava esimerkki auttanee 
teitä paremmin ymmärtämään ajatukseni: Ottakaamme metallisauva 
ja kuumentakaamme sen toinen pää hehkuvaksi. Jonkun ajan kuluttua 
emme enää voi pitää kiinni toisesta päästä. Lämpötilan ero molem- 
pien päiden välillä on tässä siis melko pieni, silloinkin kun sauva 
on pitkä. Mutta jos me sensijaan otamme samanpituisen lasisauvan 
ja kuumennamme sen toisen pään, niin me voimme pitää kiinni sen 
toisesta päästä tuntematta pienintäkään lämpötilan nousua, Huoma- 
taksemme jonkinlaisen eron täytyy meidän koskettaa sauvaa hyvin 
läheltä kuumennettua päätä. Kun kyseessä oleva esine ei ole metal- 
lista, havaitaan siis lyhyelläkin etäisyydellä hyvin suuria lämpötilan 
vaihteluita. 


Tässä on vastaus maakuoren paksuudesta esitettyyn oletta- 
mukseen. 


Fräs uusi tiede, nimittäin seismologia, on kuitenkin antanut meille 
mahdollisuuden päästä selville sellaisistakin maakuoren kerrostu- 
mista, jotka ovat tuhat kertaa syvemmällä maan pinnan alla kuin 
ne kerrokset, joihin on päästy käsiksi porausten avulla. 


Perusteoria kuuluu seuraavasti (James Jeans: Through space 
and time): 


,On olemassa lukuisia todistuksia siitä, että maan sisustaan koh- 
distuva paine lakkaamatta muuttuu ja että maapallomme rakenne on 
jatkuvien muutosten alainen, jotka perustuvat siihen, että maapallo 
mukautuu muuttuneen paineen vaatimuksiin. 


Aika ajoin tapahtuu tässä jatkuvassa mukautumisessa keskeytyksiä, 
syntyy murtumia tai repeämiä, jotka aiheuttavat epäjärjestystä maa- 
pallon eri kerrostumissa. Tätä me nimitämme maanjäristykseksi. 

Joka kerran kun tällainen maanjäristys tapahtuu, lähtee murtu- 
makohdasta aaltoja, jotka leviävät kaikkiin suuntiin yli koko maa- 
pallon.'* 

»Jos maan sisusta olisi rakenteeltaan yhtenäinen ja ainejoukoltaan 
samanlainen, tarvitsisivat seismiset heilahdukset aina yhtä pitkän 
ajan ehtiäkseen yhtä pitkän matkan päähän. Mutta nyt on käynyt 
ilmi, että ne maanjäristysaallot, jotka joutuvat läpäisemään hyvin 
syvällä lähellä maan sisustaa olevia kerroksia, leviävät paljon 
suuremmalla nopeudella kuin ne aallot, jotka liikkuvat lähellä maa- 
pallon ulkopintaa. Toisaalta taas kaikki aallot liikuvat keskimäärin 
samalla nopeudella silloin kun ne ovat yhtä syvällä.' 


Tässä meillä on syytä muistuttaa mieliin, että aaltojen leviämis- 
nopeus kasvaa läpäistyn aineen tiheyden mukana. Se on ehdotto- 
masti kumoamaton fysiikan laki. 

Tutkimalla maanjäristysaaltoja saatamme muodostaa itsellemme 
seuraavan kuvan maapallon rakenteesta: 


Maapallon sisusta on ontto pallo, joka on täynnä juoksevassa 
tilassa olevaa massaa. Tämän pallon säde on 3500 km. Tätä sisustaa 
ympäröi ensiksi 2700 km paksuinen kiinteä kerros. jota nimitetään 
barystääriksi. Sen syvemmällä olevat kerrokset ovat tiheämpiä kuin 
sen ulommat kerrokset. 


Seuraava kerros on nimeltään lithosfääri, ja se on ainoastaan 
80 km paksuinen. Seismologit eroittavat siinä kuitenkin kolme toi- 
siaan seuraavaa kerrostumaa. Ne eroavat toisistaan melko suuressa 
määrin kuten seismologisten aaltojen nopeus ja värähdystapa ovat 
osoittaneet. 

Vaikka alin näistä kolmesta kerrostumasta onkin vielä tuntematon, 
tiedetään molemmista muista jo suhteellisen paljon. Keskimmäisen 
oletetaan olevan basaltista ja päällimmäinen on graniittia. 


Samalla on kuitenkin huomautettava, että juuri mainitut kolme 
suurta kerrostumaa eivät kuitenkaan yksinään muodosta maan kuorta, 
vaikka ne edustavatkin sen pääosaa. Lisäksi tulevat vielä sedimentit 
ja valtaineret. Niihin me palaamme myöhemmin, koska ne ovat niin 
merkityksellisiä geologiassa. — Lopuksi ympäröi kiinteätä maan 
kuorta vielä ilmakehä, joka myöskin jakaantuu kahteen kerrokseen: 
troposfääriin ja stratosfääriin, 

Maapallon ikä arvioidaan noin 2000 miljoonaksi vuodeksi. 


Maapallo on siis syntynyt kaasumaisesta joukkiosta, joka jäähtyi, 
koska se oli fysikaalisen lämmönsäteilylain alainen. Sen siirtyessä 
nestemäiseen olomuotoon tapahtui maan ainesjoukossa jakaantu- 
minen; raskaat aineet painuivat kohti maan keskipistettä kevyiden 
noustessa pinnalle. Onneksi maankuori alkoi jähmettyä ennenkuin 
jakaantuminen oli ehtinyt täydellisesti tapahtua, vaikka se olikin 
edistynyt hyvin pitkälle. Sanon onneksi, sillä muussa tapauksessa 
saisimme nyt tulla toimeen ilman tärkeimpiä metalleja, rautaa, 
kuparia ja jalometalleja kuten kultaa ja hopeaa. 


Tarkastelkaamme, kuinka tämä jähmettyminen tapahtui. Maa- 
kuoren ulommaiset kerrokset jäähtyivät luonnollisesti nopeammin 
kuin :'sisemmät kerrostumat. 


Seuraava vaihe johti sitten alempien kerrosten jäähtymiseen. 
Fysikaalisten lakien mukaan nämä kerrokset samalla vetäytyivät 
kokoon; sillä kaasumainen ainejoukkio, jossa tapahtuu lämpötilan 
aleneminen, kutistuu samanaikaisesti myöskin kokoon. 


On usein pohdittu kysymystä, miksi maankuori jakaantui kerros- 
tumiin. Sillä kun jossakin kappaleessa tapahtuu yhtenäinen lämpö- 
tilan aleneminen, säilyttävät sen yksityiset osat alkuperäiset suuruus- 
suhteensa. 


Mutta maapallon kyseenollessa asianlaita on toinen. Maanpinnan 
jo melkein jäähdyttyä jatkuu kylmeneminen vielä maankuoren syvem- 
missä kerroksissa. Maan sisusta kutistuu tällöin kokoon, joskus jopa 
siinä määrin, että se vetäytyy irti kuoresta, jonka tällöin on painut- 
tava sisään, jotta se jälleen löytäisi tukea itselleen. 


Nyt sukeltautuu esiin vaikea kysymys: Miten saattoi maankuori, 
joka oli täysin jäähtynyt ja jolla siis ei enää myöskään ollut mah- 
dollisuutta vetäytyä kokoon, lainkaan löytää itselleen uuden tuki- 
pisteen? Siihen on olemassa ainostaan yksi vastaus: maankuoren 
oli laskeuduttava poimuihin. Sir James Jeans valaisee tätä esimer- 
killä, joka on samalla sekä havainnollinen että oikea. 


»Maankuori, hän sanoo, laskeutuu poimuille aivan samoin kuin 
omenan kuori, kun mehu sen sisustasta on kuivunut.** Vuorijonot ja 
laaksot ovat kaikki syntyneet suunnilleen tällä tavalla. Tässä yhtey- 

dessä on huomattava, että nämä maankuoren liikkeet jatkuvat yhä 
edelleenkin ja että maan pinnalla yhäkin tapahtuu hitaita muutoksia. 

Näitä maankuoren kappaleita on verrattu sortuneen holvin rau- 

» nioihin, ja siksi näitä maankuoren jättiläismäisten osien liikkeitä on 
nimitetty myöskin ,holvikivivyöryiksi'. ( 

Tiede, joka tutkii näitä ,holvikivivyöryjä', on nimeltään tekto- 
niikka. Se jakaa nämä liikkeet kahteen eri lajiin. 

1) Sivuajan suuntaisiin eli vuoria muodostaviin liikkeisiin, jotka 
johtuvat maankuoren kokoonpainumisesta. Nämä liikkeet synnyttävät 
n.s. antiklinaalisia poimuja, jolloin poimut ovat satulanmuotoisia, tai 
n.s. synklinnaalisia poimuja, jolloin ne ovat U-muotoisia. 

2) Pystysuoriin eli epirogeneettisiin liikkeisiin. Nämä synnyttävät 
hautalaskeutumia ja horsteja (paikoilleen jääneitä lohkoja, joissa 
kerrostumat ovat näkyvissä). Ne syntyvät siten, että joku osa maan- 
kuoresta kohoaa tai vajoaa äkkiä, jolloin aiheutuu murtopintoja. Mur- 
tuminen tapahtuu enemmän tai vähemmän pystysuorassa tasossa, ja 
näitä tasoja nimitetään peileiksi, koska molemmat tasot hankautuvat 
sileiksi toisiaan vastaan. 

Mutta palatkaamme varsinaiseen aiheeseemme. — Aika ajoin 
aiheuttaa seismi tai maanjäristys ehkä voimakkaamman liikkeen. Ne 
voidaan havaita seismografin avulla. Järistyksen saattaa aiheuttaa 
kolme seikkaa. Siitä geologit todellakin ovat yksimielisiä. 


Kaikkein ensiksi voidaan eroittaa niiden maanjäristysten ryhmä, 
jotka ovat luonteeltaan paikallisia ja vaikutuksiltaan heikkoja. Ne 
aiheutuvat maanalaisten onkaloiden sortumisesta. 

Tulivuorenpurkaukset aiheutuvat toisesta syystä. Niin kiivaita 
kuin nämä maan pinnan alla tai pinnalla tapahtuvista räjähdyksistä 
aiheutuvat järistykset saattavatkin olla, niin tuntuu niiden vaikutus 
vain aivan lähellä tapahtumapaikkaa. 

Näiden kahden maanjäristyslajiin — sortumisten ja tulivuorien 
aiheuttamien — lisäksi tulee kolmas ja myöskin ehdottomasti tärkein 
maanjäristyslaji, jonka saksalaiset geologit ovat havainneet. Sitä 
nimitetään tektooniseksi järistykseksi. V. 1851 Ami Bou6 oli jo 
pannut merkille yhteenkuuluvaisuuden aikaisemmin mainittujen sivua- 
jan suuntaisten liikkeitten ja maanjäristysten välillä. Myöhemmin 
Suess todisti, että nämä molemmat ilmiöt ovat suoraan riippuvaisia 

toisistaan. Hänen käsityksensä mukaan myöskin pystysuorien liik- 
keiden ja maanjäristysten välillä vallitsee yhteys. Ja todellakin 
saatettiin panna merkille, että maanjäristysvyöhykkeet reunustavat 
tärkeimpiä hautalaskeutumavyöhykkeitä tai että nämä hautalaskeu- 
tumavyöhykkeet itse ovat juuri maanjäristysvyöhykkeellä. 


Ne järistykset, jotka aiheutuvat maankuoressa vaakasuoraan 
suuntaan tapahtuvista liikkeistä, ovat kuitenkin epäilemättä tavalli- 
sempia ja voimakkaampia kuin pystysuorista liikkeistä johtuvat. 
Näitä järistyksiä näyttää nykyään tapahtuvan pääasiallisesti nuorten 
poimuvuorijonojen läheisyydessä. Tästä voidaan päätellä, että on 
olemassa yhteys maanjäristysten ja niiden maankuoren kokoon- 
painumisilmiöden välillä, jotka johtavat antiklinaalisten ja synkli- 
naalisten poimujen syntymiseen. 


Paitsi poimuuntumiset ja maanjäristykset vaikuttavat maankuoren 
muodostumiseen myöskin tuliperäiset ilmiöt. Niihin kuuluvat tuli- 
vuoren purkaukset, geysirit, rikkilähteet ja hiilihappolähteet. 


Näiden ilmiöiden selitys on muutamin sanoin esitettynä seuraava! 
Kun maan kiinteä kuori laskeutuu juoksevassa tilassa olevan sisus- 
massan päälle, aiheuttaa se kohonneen paineen. Kokoonpuristettu 
juokseva massa yrittää tällöin vapautua liikapaineesta, joka purkautuu 
luonnollisesti jollakin sellaisella kohdalla, missä maankuoren vastus 
on pienin, esim. jollakin hautalaskeutumavyöhykkeellä. (M. Meurice.) 


Näitä ilmiöitä, jotka esiintyvät milloin yksin, milloin taas yhdessä, 
saamme kiittää maapallomme nykyisestä muodosta. Tässä yhtey- 
dessä meidän on kuitenkin muistettava, että kaikki nämä maapallon 
ulkopinnan muodostukseen vaikuttavat voimat ovat maapallon 
historian aikaisempina vuosina riehuneet tavattoman paljon suurem- 
malla voimalla kuin nykyään, mistä meillä on lukemattomia kumoa- 
mattomia todistuksia. 


3. Uusia periaatteita, teorioja ja olettamuksia 


Kun maankuori jo mainitsemiemme ilmiöiden vaikutuksesta 
kohoaa ja laskeutuu muodostaen vuoria ja laaksoja, ei se suinkaan 
tapahdu sattumanvaraisesti. Koska maankuori jähmettyi ennenkuin 
sen ainesjoukossa oli ehtinyt tapahtua täydellinen jakaantuminen, 

oli siitä seurauksena se, että maaperä yhtäällä sisältää kevyitä, toi- 
saalla taas raskaampia aineksia. Tavallisesti käy niin, että kevyem- 
mät osat kohoavat muodostaen vuorijonoja, kun taas raskaammat 
ainekset osoittavat taipumusta vaipua poimujen pohjalle, joten ne 
taas muodostavat laaksoja ja merenpohjia. 


Tällöin voitaisiin tietysti helposti olettaa, että kuutiometri maata, 
joka on otettu vuoristosta, painaisi vähemmän kuin sama määrä 
maata, joka on otettu meren pohjalta. Huolellisesti suoritetut kokeet 
ovat viime aikoina osoittaneet tämän olettamuksen todella oikeaksi. 


Eräs aivan uusi isostasiaa koskeva teoria on antanut kaikille 
näille olettamuksille lisää varmuutta. 


»Tämän teorian mukaan kohoavat vuoret maanpinnan yläpuo- 
lelle aivan samalla tavoin kuin laiva kelluu vedessä. Vuorenkin 
kokonaispaino määrää sen korkeuden, johon se kohoaa maanpinnan 
yläpuolelle. Samoin on laivan laita.'' 


Tätä isostasiaa koskevaa teoriaa täydentää eräs toinen teoria, 
jonka esitti saksalainen tutkija Wegener. Se ei kuitenkaan ole saa- 
vuttanut ehdotonta hyväksymistä kaikkien geologien taholla. 


Wegenerin teorian mukaan mannermaat ja määrätynkokoiset 
saaret uiskentelevat juoksevassa tilassa olevan massan päällä. Nämä 
Suuret mannermaat eivät uiskentele kiinteänä ryhmänä vaan lai- 
vaston tavoin, jossa jokainen laiva on liikkeissään riippumaton 
muista. 


Teorian mukaan asian laita ei kuitenkaan aina ole ollut näin. 
Joitakin miljoonia vuosia sitten ovat kaikki mantereet kuuluneet 
yhteen, Suurten luonnonmullistusten johdosta ne sitten ovat joutu- 


neet eroon toisistaan, tai paremminkin, Amerikan mantere eroittautui 
muista. 


Wegener, jota me saamme kiittää tästä teoriasta, todistaa väit- 
teensä todenperäisyyttä seuraavilla tosiasioilla: Jos Pohjois- ja 
Etelä-Amerikan rannikoita koetetaan sovittaa Euroopan, Aasian ja 
Afrikan rantoihin, niin havaitaan, että esim. Brasilian kärki sopii 
täsmälleen Guinean lahteen. Tällä kohdalla näyttävät molempien 
mannermaiden vuorijonot muodostavan suoranaisen jatkon toisilleen, 
ja vieläpä molempien mantereiden kivettymissäkin esiintyy yhtä- 
läisyyttä. Asianlaita on sama Kanadan ja Ison Britannian suhteen. 


29 


Mutta olkoonpa tämän asian laita kuinka hyvänsä, yksi seikka on 
kuitenkin varma: Vuorien ja mantereittenkin paino ja tilavuus muut- 
tuu ulkonaisten ilmiöiden, kuten sateen, tuulen ja lumen vaikutuk- 
sesta. Ne aiheuttavat vuoristoissa tapahtuvan erosion, joka vähentää : 
niiden korkeutta ja painoa. Irtautuneet kivensirpaleet kulkeutuvat 
meren pohjalle ja laaksoihin. Siten syntyy kerrostumia, jotka 
kohottavat meren pohjan ja laaksojen tasoa ja painoa. 


Isostasiateoria antaa meille mahdollisuuden olettaa, että tämä 
yleinen tasoittuminen ainakin osittain korvautuu: sillä kuta enemmän 
vuorista irtautuu maata ja kulkee pois, sitä kevyemmiksi ne tulevat 
ja voivat siis uiskennella korkeammalla. Siten ne voittavat takaisin 
erosion kautta menettämänsä korkeuden. Toisaalta taas meren- 
pohja, joka paikalle kulkeutuneitten kerrostumien vuoksi käy ras- 
kaamaksi, vajoaa syvemmälle ja syvemmälle, joten kerrostumien 
aiheuttama lisäys ei pääse tuntumaan. 

Löydöt tukevat tätä teoriaa. Jopa vuoristoistakin on löydetty 
merieläinten kivettymiä, ja toisaalta on meristä tavattu uponneita 
metsiä. Näin on laita varsinkin Britannian saariryhmän alueella. 

Tähän päättyy selostus nykyaikaisista teorioista, mutta minun 
esitykseni jatkuu vielä. Sillä lyhyessä katsauksessani maapallon 
osiin olen tullut maininneeksi myöskin valtameret. Jotta niin tärkeä 
tekijä kuin valtameri ei joutuisi taka-alalle, näyttää olevan paik- 
kallaan, että selostan sitäkin lyhyesti. Tarkoitukseni on osoittaa, 
mistä tämä maan pinnalla esiintyvä juokseva aine on peräisin ja 
milloin ensimmäiset meret syntyivät. 


4. Valtameret 


On ilman muuta selvää, että sinä aikana, jolloin maapallo siirtyi 
kiinteään olomuotoon, sen lämpötila oli niin korkea, että mitään elämää 
sen pinnalla ei voinut syntyä. Sen lämpötila oli jopa niin korkea, että 
sen pinnalla ei voinut esiintyä vettäkään juoksevassa tilassa. Vasta 
kun lämpötila oli laskeutunut veden kriitillisen lämpötilan alapuolelle, 
saattoivat vesihöyryt tiivistyä ja keräytyä painonsa ja ohuutensa 
vuoksi kaikkiin maan ulkopintaa halkoviin syvennyksiin. Tämä vesi, 
joka laskeutui maan kuumalle kuorelle, oli luonnollisesti itsekin hyvin 

kuumaa. Kemia osoittaa meille, että lämpimän veden liuottamiskyky 
on huomattavasti korkeampi kuin kylmän. Niinpä tämä kiehuva 
vesi huuhteli maankuorta ja liuotti itseensä kaikkia aineita, joita 
kuori sisälsi. Siihen liukeni helposti liukenevia aineita varmasti 
paljon enemmän kuin vaikeasti liukenevia suoloja. Vedessä tava- 
taankin varsinkin natrium- ja kalsiumsuoloja, joiden liukenevaisuus 
on suurempi kuin muiden suolojen. 


Tästä on etsittävä syytä meren suolapitoisuuteen, ja tämä selittää 
myöskin sen tosiasian, että merivedessä tavataan jälkiä kaikista 
tunnetuista alkuaineista, jopa kullastakin. 


Esitän tässä taulukon meriveden sisältämistä aineista. Taulukko 
on tehty Välimeren veden perusteella. 


Kilo merivettä sisältää: 


Vettä (puhdasta H:0) . . . . . 962 gr 
ISItTOSUOLAA kJ vaa Ka ns J 20N EF 
Magnesiumkloridia . . . . . . 5,4 gr 
Kallumklorodia* < s s < se. 0,4 gr 
Magnesiumbromidia . . . . . . 0,1 gr 
Magnesiumsulfaattia . . . . . . 0,2 gr 
Kalsiumsulfaattia . . . . . . . 0,8 gr 
Kalsiumkarbonaattia . . . . . . 0,1 gr 
MUITA VAINOA Dada lake K sms n 4 2,9 gr 


Olen nyt tarkastellut niitä eri ilmiöitä, jotka ovat vaikuttaneet 
maapallon pinnanmuodostukseen. Esitykseni ei ole suinkaan täydel- 
linen. Useita tärkeitäkin seikkoja on kosketeltu vain lyhyesti. Mutta 
se oli välttämätöntä, jotta esityksestäni muodostuisi yhtenäinen koko- 
naisuus. 


Mutta ennenkuin lopetan tahtoisin erikoisesti kiittää professo- 
riani, tri Raoul Meuriceä, jonka luentoja saan kiittää tiedoistani 
tällä alalla. 


Lopuksi kiitän teitä kaikkia siitä tarkkaavaisuudesta, millä olette 
seuranneet esitystäni. 

RENE PAILLOT, LAKITIETEEN YLIOPPILAS, 
PARIISIN YLIOPISTO: 


Ouartier Latin 


Kun minun, ranskalaisen ylioppilaan saksalaisessa sotavankeudessa 
sallittiin julkaista kirjoitus tässä lehdessä, tahdon käyttää tilaisuutta 
hyväkseni ja lähettää tervehdykseni eri maiden ylioppilasnuorisolle, 
joka lukee tätä lehteä. 

Jos jotkut heistä ihmettelevät, kuinka eilispäivän voitetut melkein 
kolmivuotisen sotavankeuden jälkeen saattavat luopua puolueetto- 
muudestaan, joka sotii elämän lakeja vastaan ja päättäväisesti omak- 
suvat voittajiensa edustaman elämänkatsomuksen, niin haluaisin antaa 
heille sen vastauksen, että ranskalaisten sotavankien joukossa on 
monia, jotka ovat päässeet perille nykyisen taistelun merkityksestä 
ja jotka pitävät henkilökohtaisia kärsimyksiään vähäisinä verrattuna 
tämän ajan hirvittäviin tapahtumiin, sillä nyt on kysymys länsi- 
maisen kulttuurin tulevaisuudesta. 


Haluaisin tässä ensi sijassa kääntyä nuorten ranskalaisten yliop- 
pilaiden puoleen, mihin korkeakouluun tai tiedekuntaan he sitten 
kuulunevatkin, ja heidän joukossaan aivan erikoisesti niiden puoleen, 
jotka — kuten minä — ovat pakoitetut elämään kaukana koti- 
maastaan. Haluaisin ennen kaikkea kohdistaa sanani teille, Pariisin 
ylioppilaat, jotka — kuten minä — olette tulleet temmatuiksi pois 
rakkaiksi käyneiden opintojenne parista Ouartier Latinissa ja tulleet 
vedetyksi mukaan sotaan, jolla ei ollut mitään oikeutusta, mutta jota 
täytyi nimittää ,,pyhäksi'', jos ei halunnut joutua vankilaan. 

Haluaisin myöskin, että varsin monet muiden maiden ylioppilaat 
lukisivat nämä rivit, jotka ilmaisevat monien ranskalaisten ylioppi- 
laspiirien kannan niinä vuosina, jotka seurasivat kansallissosialismin 
valtaanpääsyä Saksassa. 

Vaikka ehkä tulenkin koskettaneeksi liian tuoreita haavoja, haluai- 
sin kuitenkin vielä kerran palauttaa mieliin sinut, Ouartier Latin, 
joka meille kaksikymmenvuotiaille merkitsit koko maailmaa! Meitä 
edeltäneen sukupolven jäsenet eivät enää tunteneet sinua entisek- 

seen, heidän mielestään sinä olit muttunut epäystävälliseksi, melkeinpä 
pitkäveteiseksi. Eikö tämä seikka ollut niiden hirvittävien tapahtu- 
mien enne, jotka tulisivat järkyttämään maailmaa? Olkoon sen asian 
laita kuinka hyvänsä — kuin taikasana herättää sinun nimesi, Ouan 
tier Latin, meissä niin monia niin läheisiä ja kuitenkin kaukaisia 
muistoja, että meidät valtaa kaiho: sinun nimesi herättää meissä 
muiston ilosista juhlista, luentojen väliajoista kiihkeine väittelyineen, 
jonkun mieleen se palauttaa kuvan suruttomasta ja huolettomasta 
elämästä, toisten mieliin taas, jotka joutuivat taistelemaan toimeen- 
tulovaikeuksien kanssa, muiston nuoruudesta, joka oli täynnä vai- 
keuksia ja sankarillisia ponnisteluja. Se palauttaa mieliin niin monet illat 
kahviloissa, jolloin helposti innostuvissa sydämissämme syntyi niin 
monia rohkeita suunnitelmia, poliittiset väittelymme, joista jotkut 
ovat häviämättömästi painuneet muistiini, huolimatta niistä monista 
vuosista, jotka ovat vierähtäneet niiden jälkeen ja huolimatta niistä 
hirvittävistä tapauksista, jotka ovat aikaansaaneet niin paljon häm- 
minkiä nuorissa aivoissamme. 

Vuoden 1935 talvella meidän oli tapana käydä ,,Source*', ,Bole&** ja 
,Capoulade* kahviloissa. Ne tarjosivat tyypillisen kuvan sen ajan 
» suurkaupunki Pariisista*': siellä nähtiin paljon englantilaisia, vieläpä 
amerikkalaisiakin, niitä samoja, jotka muutamia vuosia aikaisemmin 
kurssien ollessa tavattoman edulliset olivat sytyttäneet sikaarinsa 
sadan frangin seteleillä ja jotka joissakin Montparnassen baareissa 
heittivät kadulle ranskalaisia, jotka eivät osanneet puhua Shake- 
spearen kieltä — mikä tapahtui minullekin. Siellä nähtiin brasilia- 
laisia, chileläisiä, mexikolaisia, valkovenäläisiä, kiinalaisia ja piki- 
mustia neekereitä, sitäpaitsi tietysti lukuisia vaeltavan juutalaisen 
jälkeläisiä ja — joitakin ranskalaisia. 

Sellaista oli v. 1935. — Kaksi vuotta aikaisemmin oli Saksassa 
tapahtunut suuri poliittinen mullistus: tammikuun 30 päivänä v. 1933 
oli Adolf Hitler ottanut vallan käsiinsä. Jo useampien kuukausien 
ajan olivat väittelymme kosketelleet pääasiassa näitä tapauksia. 
Niihin aikoihin alettiin Rheinin toisella rannalla talouselämän, sosiaali- 
politiikan, taiteen, tieteen ja filosofian aloilla käydä taistelua materia- 
listista ajattelutapaa ja juutalais-marxistista maailmankatsomusta 
vastaan. — Niihin aikoihin heräsi myöskin Pariisin valistuneissa ja 
todella ranskalaisissa piireissä suuri toivo: Kerrenskyn hallituksen 

kukistumisen jälkeen oli bolshevismi nimittäin saavuttanut lujan 
jalansijan idän aroilla ja kollektiivijärjestelmän vaikutus uhkasi 
levitä koko Eurooppaan; tämä vaara uhkasi ennen kaikkea Ranskaa, 
jossa kommunismilla oli paljon kannattajia. 


Vuosia on kulunut, mutta näen teidät yhä selvästi edessäni, te 
ensimmäisten opiskeluaikojeni toverit, Ranskan parhaiden ja van- 
himpien perheiden pojat, kaikkien tiedekuntien ylioppilaat. Me, jotka 
olimme vakaasti päättäneet hinnalla millä hyvänsä puolustaa perin- 
näistä kulttuuriamme ja vuosituhansia vanhoja perinteitämme bolshe- 
vismin vaaraa vastaan, me kaikki tervehdimme uutta Saksaa innos- 
tuneesti, koska se muodosti järkkymättömän suojamuurin jokaista 
kommunistista, länteen päin suuntautuvaa laajentumisyritystä vastaan. 
Muistatteko te vielä sen ajan? Silloin me emme epäröineet sanoa, 
että jos Venäjän uhka kasvaisi, olisi meidän tehtävä kaikemme voi- 
daksemme yhdessä Saksan kanssa asettua torjumaan yhteistä vaaraa. 
Eikö kolmannen valtakunnan kansleri elokuun 26 p. vuonna 1933 ollut 
viitannut Saksan kansan ja Ranskan välisen sopimuksen välttämättö- 
myyteen? Niihin aikoihin tehtiin nuorisoretkeilyn hengessä useita 
tarmokkaita yrityksiä molempien maiden välisen kulttuurivaihdon 
edistämiseksi, ranskalaisia ylioppilaita pyydettiin vierailulle Saksaan, 
jotta he siten joutuisivat kosketukseen Rheinin toisella rannalla 
asuvien, ylioppilaiden kanssa. Nämä lupaavat yritykset raukesivat 
kuitenkin ennen pitkää tyhjiin eräiden määrättyjen piirien vaikutuk- 
sesta, joiden tarkoituksena oli saada molempien kansojen välit 
uudelleen kärjistymään. Me olimme jo silloin Lontoon hallituksen 
talutusnuorassa. Seuraavat vuodet kruunasivat Englannin kavalat 
vehkeilyt menestyksellä. Niiden tarkoituksena oli keksiä sodalle joku 
tekosyy ja Neuvostoliiton vallanpitäjät seurasivat niitä suurella 
mielenkiinnolla, sillä bolshevikithan odottivat vain sopivaa hetkeä 
antaakseen laumojensa hyökätä sodan uuvuttamaan Länsi-Eurooppaan 
-— samoin kuin Attila, ,Jumalan ruoska', aikoinaan. Syyskuun 29 p. 
vuonna 1938 saatiin verinen selkkaus hädin tuskin vältetyksi Miin- 
chenin sopimuksen avulla (mikä kuitenkin englantilaisten diplomaat- 
tien silmissä merkitsi vain asian lykkäystä), ja ennen kuin tuskin 
vuottakaan oli kulunut, antoi Ranska, joka aivan sananmukaisesti oli 
joutunut Englannin vallanalaisuuteen, vetää itsensä mukaan mielettö- 

mään sotaan, jossa se paitsi eläviä voimiaan menetti suuren osan 
poikiaan, vapautensa ja arvovaltansa. 

Vuosia on kulunut, ja monet meistä ovat nyt vankeudessa kau- 
kana kotiseudultaan. Englanti ei taas puolestaan ole häikäillyt ryhtyä 
taistelemaan entistä liittolaistaan vastaan; Englannin syytä on se, 
että me olemme menettäneet siirtomaamme, ja kuten Orlöansin 
neitsyen aikana on onnettomuus Ranskassa suuri. 


Vuosia on kulunut, ja alkuperäinen selkkaus on saanut kokonaan 
toiset kasvot: Adolf Hitlerin Saksa ehätti bolshevismin edelle, joka 
halusi laajentaa valtansa yli koko Euroopan, ja Ranska, joka seisoo 
marsalkkansa ja pääministerinsä takana, panee kaiken toivonsa 
Saksan sotavoimien muodostamaan järkkymättömään suojamuuriin, 
kuten jotkut ranskalaiset jo vuonna 1935. 

Kun minä tässä tervehdin kaikkien maiden ylioppilaita, jotka 
taistelevat yhteisen asian puolesta, haluaisin ilmaista myötätuntoni ja 
ihailuni varsinkin niille ranskalaisille ylioppilaille, jotka idän jäätävillä 
aroilla edustavat maatamme tässä taistelussa kulttuurin puolesta. — 
Mutta te, eilisen ja huomispäivän toverini, jotka ehkä myöskin olette 
jollakin vankileirillä ja jotka ehkä luette nämä rivit, vastatkaa minulle 
aivan avoimesti: miksi te vaikenette? Olemmeko me siis niin tyl- 
sistyneitä, että me emme voi enää selvästi käsittää niiden hirvittävien 
tapausten merkitystä, joissa ratkaistaan tulevaisuutemme kulttuuri- 
ihmisinä? Meillä on tehtävämme ennen kaikkea henkisellä alalla: 
miksi me vaikenemme? Olisimmeko mekin joutuneet samanlaisten 
hirvittävien harhakuvitelmien uhriksi kuin määrätyt aivan liian 
lukuisat toverimme, jotka typeryydessään melkeinpä iloitsisivat 
mahdollisesta bolshevistisesta voitosta? Jos niin on asian laita, niin 
silloin meidän olisi kiellettävä koko menneisyytemme, silloin me 
olisimme turmeltuneita sydämemme syvimpiä sopukoita myöten, ja 
sitä en kuitenkaan tahtoisi uskoa! Me, jotka olemme saaneet niin 
paljon enemmän kuin monet muut, olemme sen vuoksi myöskin vel- 
vollisia kääntymään vankeudessamme vähemmän tarkkanäköisten 
toveriemme puoleen ja antamaan heille oikean kuvan tilanteesta. 

Entisistä aseistamme on meidän käytettävissämme vielä yksi, joka 
saattaa osaltaan auttaa yhteisen voiton saavuttamista sekä henkisellä 
että sotilaallisella alalla: te, joilla on kykyä ja mahdollisuuksia 
siihen, tarttukaa kynään! Ehkä te väittätte, että se on teidän mieles- 

tänne tarkoituksetonta? Minä puolestani olen vakuuttunut siitä, että 
se on nyt välttämättömämpää kuin koskaan ennen. Vain siten voi- 
daan useimmat vankitovereistani saada ravistetuksi hereille välinpi- 
tämättömyydestään, vain siten voidaan heidän lukemattomien val- 
heiden, valheellisen propagandan ja käsittämättömien erehdysten 
hämmentämä arvostelunsa taloutta ja historiaa koskevissa asioissa 
jälleen johtaa oikealle tielle. 


Tullaanko uusi Eurooppa rakentamaan, ilman että me osallistumme 
siihen edes henkisessä suhteessa? Onko meillä rauhan tultua mitään 
oikeutta vaatia, että meitä käsitellään uuden Euroopan kansalaisina? 


Ranskalaiset ylioppilaat sotavankeudessa, unohtakaamme lepohet- 
kinämme kerran kärsimyksemme ja tarttukaamme kynään! Siten 
mekin voimme osallistua taisteluun, siten mekin eräässä mielessä 
voimme liittyä tähän , valkoiseen internationaleen'*, joka on asetettu 
vastapainoksi sille ,,punaiselle internationalelle'*, jonka ainoana pää- 
määränä on anarkian voimaansaattaminen. 


Me olemme mukana historian valtavimmassa taistelussa, jota käy- 
dään vuosisatoja vanhan eurooppalaisen ajatuksen puolustamiseksi 
ja toteuttamiseksi ja jossa vuosituhansia vanhan kulttuurimme kohtalo 
ratkaistaan. Kuinka me voisimme pysyä puolueettomina? Voimmeko 
me välinpitämättöminä seurata tätä valtavaa taistelua kaikkien kult- 
tuurimaiden tulevaisuuden puolesta silloin, kun niin monet ihmiset 
uhraavat verensä? Toivommeko me hirvittävää köyhälistön dikta- 
tuuria, perheajatuksen katoamista? Olemmeko valmiita sallimaan, 
että uskoamme ja pyhimpiä vakaumuksiamme pilkataan ja kirkkomme 
häpäistään ja muutetaan museoiksi? Muistelen lapsuuttani, jolloin 
hurskas äitini kertoi minulle Jumalasta, nuoruuttani, jolloin ylpeys. 
paisutti rintani syventyessäni kunniakkaaseen historiaamme ja loista- 
vaan menneisyyteemme, niitä monia kyvykkäitä ihmisiä, jotka ovat 
syntyneet Ranskassa, perinteitämme, kulttuuriamme, ja sen luo- 
muksia, erästä rakasta perhettä, lapsuuteni kaupunkia, joka tahtoo 
pysyä ranskalaisena, erästä kelloa, jonka hopeaista kajahdusta kuun- 
telin lapsena ja siksi kirjoitan nämä rivit. 


Kaikkien tiedekuntien ja kaikkien korkeakoulujen nuoret ranska- 
laiset ylioppilaat, jotka muodostatte tulevaisuuden johtaja-aineksen: 
omaksukaa presidentti Lavalin sanat: 


36 


»,Me emme tule sallimaan, että bolshevismi, tuo hirvittävin vaara, 
joka koskaan on uhannut ihmiskunnan kohtaloa ja jolle anglosaksit 
ovat raivanneet tien, pääsee sammuttamaan ranskalaisen kulttuurin 
tulen.'* 


Kerran tulee maailmassa jälleen vallitsemaan rauha, ja minä uskon 
vakaasti niiden voittoon, jotka puolustavat oikeata asiaa. Silloin me 
palaamme takaisin Ranskaan ja ryhdymme jälleen keskeytyneeseen 
työhömme. Silloin meillä on oleva ilo tervehtiä luonamme niitä 
kaikkien maiden ylioppilaita, jotka ovat osallistuneet uuden Euroopan 
rakentamiseen; ja me tulemme olemaan onnellisia saadessamme 
jälleen nähdä rakkaan Ouartier Latinimme, vapaana epäilyttävistä 
aineksista, nuorentuneena ja uuden aatteen puhdistamana, eurooppa- 
laisempana ja kuitenkin ranskalaisempana kuin ennen. 


Toverit! 


Rintamataistelijana olen syvästi kiinnostunut aikamme kysymyk- 
sistä, sillä myöskin me kroaatit, kuten kaikki muutkin Euroopan 
kansat, osallistumme yleiseen nousuun sekä sotilaallisella että kult- 
turellisella alalla, Heinäkuun 2. päivänä on kulunut kaksi vuotta 
siitä, kun valtionjohtajamme tri Pavelic kutsuit kaikki kroaatit 
yhtymään taisteluun bolshevismia vastaan. 

Isänmaani on uhrannut paljon, se ei horjunut ollessaan Euroopan 
suojamuurina turkkilaisten hyökkäyksiä vastaan ja tänäänkin sen 
sotilaat ovat jälleen täyttämässä pyhää velvollisuuttaan. Isänmaani 
poikana minäkin olen vihkiytynyt bolshevismin vastaiselle taistelulle. 

Sen jälkeen kun kaikki tämä oli käynyt minulle selväksi, 
ilmoittauduin rintamalle, ja olen onnellinen saadessani taistella 
saman aatteen puolesta kuin saksalainen sotilas. Minä haavoituin 
huhtikuun 2. päivänä. Olen ylpeä siitä, että olen saanut vuodattaa 
vertani Euroopan tulevaisuuden puolesta. 

Heil Hitler! 


Aliupseeri Josip Gucek 
Sotasairaala Schorley 

TAS V. TOTH, BUDAPESTIN YLIOPISTO: 


Uuden hengen voitto 


Uusi henki on vallalla. Sen olemassaoloa ei käy kieltäminen. 
Me emme näe sitä. Me emme kuule sitä, mutta me tunnemme sen. 
Jokainen ajattelee, puhuu ja toimii uuden hengen merkeissä. Tosin 
on vielä olemassa poikkeuksia, sillä kieltäjiä ja epäuskoisia tulee 
aina olemaan, mutta uusi henki voittaa ja vaientaa heidät, 

Uusi henki vallitsee, mutta mistä se on tullut? Mistä se on syn- 
tynyt? Onko se ilmestynyt keskuuteemme yhtäkkiä kuten salama 
kirkkaalta taivaalta? 

Niin ei ole asianlaita. Uusi henki ei ole eilispäivän tuote, se 
ei ole viikkojen, kuukausien tai vuosien työ, vaan tulos vuosikymme- 
niä kestäneestä pitkästä määrätietoisesta kehityksestä. 

Välittömästi edellistä maailmansotaa edeltäneen ajan ihminen 
tunsi sisäistä tyhjyyttä, hän tiesi, että asiat eivät olleet niin, kuin 
niiden olisi pitänyt olla; jotakin puuttui, mutta hän ei vielä tiennyt 
mitä, yhtä vähän kuin sitäkään, miten tilanteessa olisi voitu aikaan- 
saada muutos. 

Me tiedämme, että jonkun puutteen tunteminen on kannustimena 
moneen toimintaan ja että tähän tunteeseen liittyy hädän tunne, 
jos me emme tunne ainoastaan epäkohtaa, vaan meissä on myöskin 
herännyt tietoisuus siitä, millä tavalla tämän puutteen tunteminen 
voitaisiin poistaa ja tyydyttää. 

Uuden hengen kehityksen ensimmäinen vaihe on se puutteen 
tunne, jota maailmansotaa edeltäneen ajan ihmiset tunsivat. Myöhem- 
min tämä tunne maailmansodan juoksuhaudoissa tiedottomasti muuttui 
hädän tunteeksi. Näissä juoksuhaudoissa kohtasivat toisensa herrat 
ja talonpojat, siellä he saivat käsityksen toistensa pyrkimyksistä 
ja harrastuksista ja siellä he oppivat rakastamaan ja kunnioittamaan 
toisiaan. Siellä luotiin pohja uudelle hengelle, joka on yhteyden 
tunne, kansayhteisön perusajatus. Siellä terästyi kansallinen tunne 
ja alkoi kaivata parempaa inhimillistä järjestystä. 

Eri kansakuntien sotilaat olivat peräisin eri yhteiskuntaluokista. 


38 


Juoksuhaudoissa he löysivät toistensa luo. Sota ei ole ainoastaan 
hävittänyt, se on myöskin rakentanut: sodasta kasvoi uusi henki. 

Sodan jälkeen hädän tunne alkoi yhä nopeammassa tahdissa etsiä 
tyydytystään, luovaa toimintaa. Tämä aika oli uuden hengen kehitys- 
aikaa, jolloin kaikille selvisi, mitä uusi henki merkitsee: 

Luomishalua, luottamusta ja syvää uskonnollisuutta. 

Vakavampaa, vilpitöntä kansallistietoisuutta. 

Uhrivalmista ja kansan edestä myöskin kaikkensa uhraavaa san- 

karielämää. 

Suurempaa kunniantuntoa, ryhdikkyyttä ja lujempaa miehekästä 

luonnetta. 

Vastuuntuntoa eurooppalaista yhteisöä kohtaan. 

Uusi henki saavutti nopean voiton Italiassa, Saksassa, Espanjassa, 
Unkarissa ja kaikissa eurooppalaisen kulttuuriyhteisön nuorissa val- 
tioissa, osaksi aseiden avustuksella, osaksi asteettaisen kehityksen 
varmaa tietä, mutta kaikkialla menestyksellisenä. 

Ja tänään, jolloin uuden hengen valtiot kaikki taistelevat samalla 
rintamalla, siirtyy uuden hengen kehitys uuteen vaiheeseen. — 
Nykyisen maailmansodan juoksuhaudoissa tapahtuu jälleen jotakin: 
uuden hengen läpitunkeman Euroopan kansat löytävät toistensa luo. 

Ensimmäisen maailmansodan juoksuhaudoissa saman kansakunnan 
sotilaat löysivät toistensa luo: tuloksena oli kansallinen yhteys. 

Nykyisen maailmansodan juoksuhaudoissa itsestään tietoisiksi 
tulleet kansakunnat löytävät toistensa luo: tuloksena tulee olemaan 
Euroopan yhteys. 


Serge Scdlcek, vääpeli Kroatian sotavoimissa, kirjoittaa ,Nuorelle 
Euroopalle": 
Toverit! 

Myöskin me olemme päättäväisinä ja innostuneina astuneet 
niiden armeijoiden riveihin, jotka puolustavat Euroopan elämää. 
Me olemme osoittaneet ja me tulemme jatkuvasti antamaan 
todistuksen siitä, että myöskin meidän nuori valtiomme kaikin 
voimin on mukana työssä, jonka tarkoituksena on eurooppa- 
laisen yhteyden perustaminen. Meitä ei voi peloittaa mikään! 
Me olemme myöskin tietoisia asiamme oikeudesta, ja oikeuden- 


mukaisuus tulee antamaan aseillemme voiton, 
29.10. 1943. 

JORDAN JOR. ATSCHKOFF. Ssoria. 


Neuvostoliiton 
maatalouspolitiikka 


Neuvostoliiton jättiläismäinen massatuotanto teollisuuden alalla 
on selvä todistus siitä, mikä ,Neuvostotasavallan'* päämääränä on 
— tarkoituksena on teollisuustuotannon tavattoman edistämisen 
avulla luoda vertaansa vailla olevat sotavoimat ja valmistella 
sotasuunnitelmat tulevaa ,,maailmanvallankumousta* varten. Bolshe- 
vismin maailmanherruuden aatteesta lähtien pitivät bolshevistiset 
ohjelmanlaatijat ja puoluetoimitsijat maan yleistä teollistuttamista 
tämän päämäärän saavuttamisen tärkeimpänä edellytyksenä. Asetettu 
ohjelma voitiin tosin täyttää vain osittain, mikä johtui ajan lyhyy- 
destä, suunnitelmien tavattomasta laajuudesta ja siitä, että johtavat 
venäläiset insinöörit eivät kyenneet täyttämään alullaan olevan 
raskaan teollisuuden asettamia vaatimuksia. Täten kärjistyi maa- 
talouskriisi, ja se ei johtunut yksinomaan venäläisten talonpoikien 
yleisestä huonosta asemasta vaan ennen kaikkea voimakkaan 
teollistuttamisen aiheuttamista suurista mullistuksista sekä siitä, että 
jouduttiin rakaisemaan kysymys, miten tälle teollisuudelle saataisiin 
toimitetuksi tarvittavat raaka-aineet. 

» Viisivuotissuunnitelman' puitteissa toimeenpantavasta maata- 
louden kollektivisoinnista tuli täten päivänpolttava kysymys. Tämä 
kysymys liittyi läheisesti teollistuttamista koskeviin suunnitelmiin, 
joiden toteuttamisesta taas riippui Euroopan bolshevisointia tarkoit- 
tava jättiläismäinen suunnitelma. 

Lenin käsitteli maatalouskysymystä jo 20 vuotta ennen vallan- 
kumousta, Hän hylkäsi jo silloin sosialidemokraattisten virkavel- 
jiensä Plechanoffin, Martoffin, Kautskin, ja Bulgakoffin käsityksen, 
jonka mukaan oli täysin mahdotonta sovelluttaa luokkataistelun 
periaatetta myöskin maataloudellisiin olosuhteisiin, Lenin uskoi, että 
venäläisen ja länsi-eurooppalaisen talouden välillä oli olemassa 
suuri ero itse viljeltävän maan jaon suhteen. Lenin teroitti erikoisesti 
mieliin sitä, että hallituksen oli välttämättä saatava käyttää hyväk- 

seen maalaisväestöä. Lenin esitti myöskin ensimmäisenä sen 
vaatimuksen, että maanomistajilta, kirkoilta ja luostareilta oli 
riistettävä kaikki omaisuus, painostaen samalla erikoisesti, että 
maalaisväestön oli käytävä käsi kädessä köyhälistön kanssa. 
Kaikkien näiden suunnitelmien tuloksena julkaistiin marraskuun 8 
päivänä vuonna 1917 ,maa-asetus*', ja varsinainen Neuvostovenäjän 
kollektivisointi pääsi siten alkamaan. 

» Viisivuotissuunnitelman* = julistuksen yhteydessä maatalouden 
kollektivisointi saavutti valtavat mittasuhteet, sillä tällä suunnitel- 
malla oli tavaton vaikutus sekä Neuvostoliiton sisäiseen että 
ulkonaiseen elämään. Virallisten tilastojen mukaan oli v. 1932 
mennessä tuloksena 13150000 ,jijärjestäytynyttä' taloutta, joihin 
kuului yhteensä noin 65 miljoonaa ihmistä. Niillä seuduilla, joka 
pääasiassa tuottivat viliaa — Wolgan keski- ja alajuoksulla, 
Ukrainan tasangolla ja läntisellä Kaukasuksella, kuului enemmän 
kuin 80% kaikista maataloustiloista kolhoositalouksiin. Tässä suh- 
teessa päästiin ,maataloustilojen organisoinnissa vieläkin parempiin 
tuloksiin vuonna 1938, sillä kolhooseihin kuuluvien tilojen lukumäärä 
kohosi silloin 18 miljoonaan, mikä on 93,5% kaikista maataloustiloista. 


Täten syntyi käsite ,kolhoosi'*, joka mannermaan herkkäuskoisten 
kommunistien mielissä tuntui vähintäin maanpäälliseltä päratiisilta. 


Mutta mikä on neuvostolainen kolhoosi todellisuudessa? Tai 
oikeammin, mikä on tämä ,maataloudellinen kartelli'', jonka neu- 
vostohallitus — sellaisella innolla otti käytäntöön maataloudessa? 
Alkakaamme vertaamalla maataloudellista kartellia maataloudelliseen 
tuotanto-osuuskuntaan, kuten bolshevistinen propagandakin tavalli- 
sesti teki unohtamatta kuitenkaan koskaan lisätä, että ,,kolhoosita- 
lous'* sekä mittasuhteiltaan että tuloksiensa puolesta oli tavattomasti 
tuotanto-osuuskunnasta edellä. Pohjimmiltaan eroittaa syvä kuilu 
maataloudellisen kartellin maataloudellisesta tuotanto-osuuskunnasta, 
sillä ensiksikin kartelli on hallitusjärjestelmän käyttämä apukeino 
maatalouden hallinnossa, toiseksi ei se sisäisen rakenteensa puolesta 
nojaudu itsehallintoon, ja kolmanneksi se luotiin palvelemaan 
vallanpitäjien, mutta ei suinkaan omien jäsentensä etuja, 

Ero kartellin ja maataloudellisen tuotanto-osuuskunnan välillä 
käy selväksi, kun tarkastellaan, millaiseksi kartellin julkis-taloudel- 
linen toiminta käytännössä muodostuu, mitä muutoksia se aikaansaa 

jäsentensä elämässä ja lopuksi, mitä venäläinen talonpoika sa2? 
korvaukseksi siitä, että hän luopuu yksityistaloudestaan ja liittys 
kartellin jäseneksi. 

Tästä kaikesta saamme parhaan kuvan kun tarkastelemme sitä 
asetusta —(, Ensimmäinen asetus —maatalouskartelleista, julkaistu 
»Talouselämässä'* Moskovassa 2. 3. 1930), joka poisti kaikki maa- 
tiloja eroittavat rajat ja yhdisti tilat (S 2) yhteiseen viljelyyn, mikä 
merkitsi sitä, että entiset omistajat joutuivat luopumaan tiloistaan 
ilman vähintäkään korvausta. Yhteisen kartellirahaston perustaminen 
ja liittymisjäsenmaksu, joka pohjimmiltaan merkitsi sitä, että paikai- 
linen kommunistinen solu oman arvionsa perusteella takavarikoi 
kaiken välttämättömän, täydentää kuvaa venäläisen talonpojan 
orjuutetusta asemasta. Talonpoika menettää kartelliin liityttyään 
maansa ja sitäpaitsi vielä ratkaisevan osan muusta omaisuudestaan, 
hän lakkaa omistamasta mitään, menettää ratkaisevassa määrin 
henkilökohtaisen vapautensa ja joutuu elämään puoleksi nälässä — 
kaikki todella masentavia tuloksia kartelliin liittymisestä. Neu- 
vostoliiton varsinaiset valmistelut ja suunnitellut toimenpiteet 
sotilasmahdin lujittamiseksi ,,Wköyhälistön maailmanvallankumousta'' 
silmälläpitäen kohtasivat mitä suurimpia vaikeuksia juuri pakko- 
kollektivisointia suoritettaessa; varakkaiden talonpoikien, ns. kulak- 
kien vihamielistä asennetta kolhooseja kohtaan ei voitu tukahduttaa, 
kaikista taloudellisen ja hallinnollisen terrorin keinoista huolimatta. 
Sillä kolhoosissa talonpojat tunsivat itsensä pikemminkin orjiksi 
kuin ,,tuotanto-osuuskunnan* vapaiksi jäseniksi. Bolshevistiset val- 
lanpitäjät eivät mahtaneet mitään sabotaasille, passiiviselle vastarin- 
nalle ja välinpitämättömyydelle, ja suunniteltua ohjelmaa ei sen 
vuoksi pystytty täyttämään, karja katosi ja suurin osa traktoreista 
lojui käyttämättöminä. 

Tällainen oli tilanne Neuvostoliitossa viimeisten vuosien aikana. 
Ravitsemustilanne ja varastot olivat hyvin huonot. Jopa virallisten 
bolshevististen tilastojenkin mukaan ilmeni Neuvostoliiton maata- 
loustuotannossa huomattavaa taantumusta. XVIII. puoluekongressin 
edessä pitämässään puheessa Stalin itse esitti seuraavat tilastolliset 
tiedot maataloustuotannon alalla vallitsevasta tilanteesta: V. 1913 
oli Venäjällä viljeltyä maata 105 miljoonaa hehtaaria, vuonna 1938 
oli viljellyn maan pinta-ala sen sijaan 136 miljoonaa hehtaaria, s. o. 

viljelysmaa oli noin neljännesvuosisadassa laajentunut vain noin 
30% huolimatta maatalouden jatkuvasta koneellistuttamisesta. Vil- 
janviljelyn alalla olivat tulokset vieläkin huonommat: vuonna 1913 
työskentelivät — venäläiset — talonpojat %maailman = alkeellisimmilla 
työkaluilla ja pystyivät siitä huolimatta luovuttamaan 800 miljoonaa 
sentneriä (1 sentneri = 50 kg) leipäviljaa. Vuonna 1938 nousi 
koneellistettujen kolhoositalouksien sato täsmälleen 949 milj. sentneriin 
leipäviliaa — vaikka viljellyn alueen pinta-ala oli sillä välin kasvanut 
noin 30% — mikä merkitsee tuotannon kohoamista vain noin 18%. 
Taantumus on sitäkin pelottavampi, koska on otettava huomioon 
sekä asukasluvun että viljellyn maan pinta-alan kasvu sekä paran- 
tuneet työmenetelmät. Tämä Stalinin yhteenveto kaikista tilastoista 
julkaistiin ,Prawdassa'* varustettuna kuvaavalla päällekirjoituksella: 
»Pettäviä tuloksia'; Diktaattori ilmaisee artikkelissaan kiivaan 
suuttumuksensa maan kollektivisoinnin puutteellisen järjestelyn 
johdosta. Kun teollisuuden alalla voitiin toteuttaa puolet tai kaksi 
kolmannesta tehdyistä suunnitelmista, kiitos raaka-aineiden runsa'- 
den, ei maatalouden kollektivisoinnin alalla lainkaan päästy vaa- 
dittuihin tuloksiin ja sitä paitsi ilmeni vielä satoja uusia kysymyksiä, 
jotka vaikuttivat jarruttavasti muilla talouselämän aloilla. 

Tämä keinotekoinen tapa tukea maataloutta sen tuotantokyvyn 
kohottamisen tarkoituksessa ei siis ollut , sosialistisen fanatismin' 
seuraus, vaan kollektivisointi oli yksinkertaisesti välttämätön, jotta 
teollistuminen tarvittavien pääomansijoitusten ja välttämättömien 
raaka-aineiden avulla voitaisiin läpiviedä. Tämän tien — joka tosin 
ei ollut ainoa mahdollinen, mutta kuitenkin ainoa, jota bolshevistinen 
diktatuuri saattoi käyttää hyväkseen — valitsi Stalin. 

Bolshevikkien neljännevuosisadan ajan ajama utooppinen talous- 
politiikka johti sitten pitkien taistelujen jälkeen siihen, että venä- 
läinen talonpoikaisväestö tuhoutui, muuttui olemukseltaan kokonaan 
toiseksi, niin että se nyt ei osoita enää minkäänlaista mielenkiintoa 
omaa kohtaloaan yhtä vähän kuin valtion asioitakaan kohtaan. 
Neuvostoliiton elämän kaksikymmenviisivuotinen paikallaanpysy- 
minen kaikilla aloilla on myöskin tämän talouspolitiikan syytä. 
Loistavinkaan propaganda ei voi peittää bolshevikkien kauniiden 
sanojen ja syvän venäläisen kurjuuden välistä traagillista vastakoh- 
taa. 

PHILEWON PATITSAS, MAATALOUSMINISTERIÖN 
PÄÄSIHTEERI, ATEENA: 


Euroopan tulevaisuus 


Uuden Euroopan luominen tulee antamaan mannermaan kaikille 
työteliäille ja nuorille kansoille tilaisuuden osallistua tämän uuden 
Euroopan rakentamiseen. Mutta siihen ei kutsuta ainostaan Euroo- 
pan suuria kansoja, vaan myöskin maanosamme pienet kansat, mikäli 
ne ovat elinvoimaisia ja työkykyisiä ja mikäli ne ovat tietoisia siitä, 
että ne osaltaan ovat vastuussa eurooppalaisen kulttuurin säilymisestä 
ja kehityksestä. 

Kreikan kansa kuuluu uuden Euroopan kansoihin. Kreikka on pieni 
maa, joka tahtoo elää ja tehdä työtä eikä siltä ammottavista haa- 
voistaan huolimatta — joihin ei Kreikan kansa itse ole syypää — 
puutu rohkeutta katsoa todellisuutta rauhallisesti ja päättäväisesti 
silmästä silmään. Se ei epäröi taistella tulevaisuutensa puolesta, 
koska se uskoo, että kohtalo ja olemassaolo ovat eroittamattomasti 
liitetyt. uuteen Eurooppaan. Uuden maailman luomista ei saa pitää 
yksinkertaisesti vain tapahtuneen hävitystyön vastaisen luonnollisen 
liikkeen ulkonaisena ilmaisuna, joka rajoittuu saattamaan tuhotut 
aineelliset arvot entiselleen. Uusi maailma on pikemminkin syvän 
maailmankatsomuksellisen sisällön omaava henkinen luomus. Sellai- 
sena se tarvitsee henkisiä suuntaviivoja, aatteita ja voimia, joista on 
tuleva uuden eurooppalaisen järjestyksen vertauskuvia. Tarkoituk- 
senamme on esittää ja seuraavassa lähemmin määritellä nämä aatteet. 

Suuralue ja sen talous ovat uuden eurooppalaisen maailman perus- 
tavia tekijöitä. Tässä on kysymys elimellisestä yhteisöstä, joka 
yhdistää Euroopan kansat eroittamattomasti toisiinsa ja jonka kautta 
heidän kohtalonsa muodostuu yhteiseksi. Euroopan alue synnyttää 
eurooppalaisuuden ajatuksen, määrää kansojen maailmankatsomuksen 
ja muodostaa perustan heidän taloudelliselle riippumattomuudelleen. 
Eurooppa ei ole mikä mielivaltainen suuralue hyvänsä, vaan edustaa 
sitä lähdettä, josta kulttuurimme ja historiamme ovat peräisin ja josta 
käsin ne hedelmöittävät muuta maailmaa. Koko Euroopan historiaa 
voidaan pitää suurenmoisena pyrkimyksenä johtaa mannermaatamme 
pitkien taistelujen kautta kohti lopullista päämäärää. Brittiläinen 

rahamahti on varsinkin viimeisten viidenkymmenen vuoden aikana 
tehnyt kaikkensa, vieläpä sytyttänyt kaksi sotaakin, ehkäistäkseen 
Euroopan historiallisen kehityksen. Kohtalo on kuitenkin nähnyt 
hyväksi toteuttaa vuosisatojen unelman meidän aikanamme, jotta 
Euroopan ei enää tarvitsisi olla sotien ja hävityksen näyttämönä, vaan 
saavuttaisi poliittisen yksimielisyyden, vapauden ja riippumattomuuden. 


Euroopalaisen suuraluetalouden aate on herännyt jo kauan sitten. 
Sen päämääränä on saattaa Eurooppa taloudellisesti riipumattomaksi 
ja parantaa Euroopan kansojen elintasoa. Tämän korkean päämäärän 
saavuttamiseksi on Euroopan kaikki tuotantovoimat saatava liik- 
keelle. Maanosallamme löytyvät raaka-aineet, jotka riittävät tärkeim- 
pien tarpeiden tyydyttämiseen, on astettava hyvin ohjatun, määrät- 
tyjen suunnitelmien mukaan työskentelevän talouden käytettäväksi. 
Tuotantoa ja kulutusta on säännösteltävä, jotta mitkään taloudelliset 
mahdollisuudet eivät jää käyttämättä ja jotta jokainen eurooppalainen 
voi viettää eurooppalaisen arvoista elämää. Suuntaviivana on käy- 
tettävä ajatusta, että jokaisen maan teollisuus on periaatteessa organi- 
soitava maan luonnollisia työedellytyksiä vastaavalla tavalla. Sama 
periaate on toteutettava myöskin kaupan alalla. Eurooppalaisen 
talouden huomion on erikoisesti keskityttävä maatalouden tuotantoon, 
koska siitä etupäässä riippuu Euroopan kansojen elämä. Me 
uskomme, että Eurooppa voi elää taloudellisesti riippumatonta elämää, 
että se pystyy menestyksellisesti uhmaamaan saartoja ja että elin- 
tilamme ei pysty ainoastaan tyydyttämään tarpeitamme, vaan myös- 
kin kohottamaan kansojensa elintason kadehdittavan korkealle. Tämä 
usko on toteutuva tulevaisuudessa, jonka perusta lasketaan jo tänään. 

Euroopan uudelleenjärjestely ja suuralueajatus vaativat meidän 
aikamme vaatimuksina ja aatteina välitöntä poliittista toteuttamistaan, 
joka tulee tapahtumaan Euroopan valtioiden uuden poliittisen, valis- 
tuneen ja viisaan johdon aalteeseen nojautuvan hallinnon toimesta. 
Näennäisistä erilaisuuksistaan huolimatta Euroopan kansat muo- 
dostavat yhden ainoan perheen. Tästä erilaisuudesta ei kuitenkaan 
ole mitään haittaa, vaan se on päinvastoin aivan elintärkeä tekijä 
kehityksessä, yhtä elintärkeä kuin erilaiset persoonallisuudet jollekin 
kansakunnalle. Euroopan kansojen keskeiset sukulaisuussuhteet, jo 
vanhastaan yhteinen historia ja kansojen elinehtojen samanlaisuus 
muodostavat — välttämättömät edellytykset uuden eurooppalaisen 

suuralueen luomiselle. Tämä yhteisö muodostaa elimellisen yhteyden 
kumoamattomine velvollisuuksineen ja periaatteineen. 


Kansojen muodostaman yhteisön aate on jo osoittautunut erääksi 
meidän aikamme perustavista tekijöistä. Se on tuonut ilmi kansojen 
arvon. Uuden Euroopan kansojen muodostama yhteisö ei merkitse 
sitä, että kansakunnat sekaantuisivat toisiinsa eikä myöskään sitä, 
että ne kaikki koetettaisiin tehdä samanlaisiksi, kuten bolshevismi on 
yrittänyt. Jokainen kansa muodostaa kaitselmuksen määräämän 
yhteyden, jonka on säilytettävä oma olemuksensa voidakseen pystyä 
niihin suorituksiin, joihin sen erikoiset fyysilliset ja henkiset taipu- 
mukset viittaavat. Jokaisen kansan on pystyttävä sekä aineellisen 
että henkisen kulttuurinsa kehittämiseen. Kansallissosialistinen maail- 
mankatsomus on jo vuosikausia julistanut ja myöskin käytännössä 
osoittanut jokaisessa sopivassa tilaisuudessa, että jokaisella kansalla 
on olemassaolonoikeus itsenäisenä kansakuntana ja että jokainen voi 
vapaasti päättää kohtalostaan, mikäli sillä on halua osallistua uuden 
Euroopan rakentamiseen. 

Se uusi maailma, joka nyt syntyy ja johon eurooppalaisen kult- 
tuurin on määrä huipentua, tulee luonnollisesti ammentamaan luovia 
aatteita ja voimia antiikin kreikkalaisen kulttuurin ikuisten arvojen ja 
korkeiden saavutusten lähteestä, sillä antiikin Kreikan kulttuuri on 
yksi niistä tekijöistä, jotka tulevat johtamaan uuden Euroopan eetil- 
lisen uudelleensyntymiseen. Eurooppalaisen kulttuurin sekä vanha 
että uudempi kehityshistoria sisältävät monia todistuksia tämän to- 
tuuden paikkansapitäväisyydestä. 

Ihmeellinen esimerkki tästä antiikin kreikkalaisen kulttuurin 
ikuisten elämänlähteiden luovasta voimasta on Rooman kulttuuri ja 
sen välityksellä Euroopan nuorempien kansojen keskuudessa ilme- 
nevät uudemmat henkiset renessanssivirtaukset, jotka myöskin ilmen- 
tävät niitä luovia voimia, joita Kreikassa aatteena piilee. Sillä 
helleeninen henki ei kuulu yksinomaan menneisyyteen, vaan myöskin 
nykyisyyteen ja tulevaisuuteen. 

Kreikka tulee olemaan edelläkävijämaa pienten kansojen keskuu- 
dessa, sillä se uskoo itseensä, se uskoo menneisyyteensä, se uskoo 
kreikkalaiseen aatteeseen, se uskoo kaikkeen, mikä antaa sille oikeuden 
omaksua uuden järjestyksen ja samaistaa itsensä uuden Euroopan 
ihanteiden kanssa. 

THORVALD KNUDSEN, TANSKALAINEN 
KIRJAILIJA: 


Ibsenin eurooppalainen näky 


Kesällä vuonna 1875 kokoontuivat pohjoismaiset ylioppilaat 
Upsalaan ylioppilaspäiville. Norjalainen runoilija Henrik Ibsen oli 
myöskin kutsuttu. Mutta hän lähetti runomuotoisen kieltävän 
vastauksen, jolle hän antoi nimen ,Kaukana poissa", sillä hän ei 
enää tuntenut olevansa kotonaan siinä ,suruttomassa joukossa, jolle 
kisailu riittää*, Sen kaikki pyrkimykset ja sen koko innostus tuntui 
Ibsenistä merkillisen kaukaiselta ja vieraalta. Ja sitten hän sanoi 
ankarasti: ,Menneiden aikojen ja miesten haamut kummittelevat 
nuorukaisjoukossamme. Fraasien sumusta ja juhlallisuuksien humusta 
tahdotaan tehdä maailmanhistoriallinen ilmiö.' 


Hän vertaa Pohjolaa muuhun Eurooppaan: ,Suuri liike ei esiinny 
Pohjolassa, vaan Euroopassa. Nuorison marssi Apenniinien rinteitä 
pitkin johti Italian yhtymiseen. Varsinkin Saksan kansan nousu 
yhteyden asiaa ajamaan teki siihen suuren vaikutuksen. Sillä nämä 
kansat tahtoivat toteuttaa unelmansa. Tämä tahto vei heidän asiansa 
voittoon: ,Eurooppa on herännyt ja aika on tullut!** 

Pohjola sen sijaan on joutunut kauas todellisuudesta. Ibsen sanoo: 
» Meillä ei ole ollut rohkeutta ottaa kohtaloamme omiin käsiimme. 
Me elämme siellä neuvottomina uneksien teosta, joka veisi meidät 
eteenpäin.'* Hän jatkaa: , Skandinavian kansat ovat mielestäni 
ylimenoasteella, joka johtaa koko suuren germaanisen perheen yhty- 
miseen. Jos tietäisin, että me loppujen lopuksi kuitenkin jäämme 
eristetyksi skandinaaviseksi liitoksi, silloin en koskaan kastaisi 
kynääni musteeseen edistääkseni tätä asiaa.' 

Henrik Ibsen ei koskaan tahtonut luopua toivosta, että Pohjolan 
kansat joskus tulisivat järkiinsä. Sillä lopuksi hän kysyy: , Milloin 
vuoisadan henki ja vuosisadan tunnussana ravistavat meidät hereille 
puoliunestamme?'' 

Luokaamme katsahdus kahteen menneeseen sukupolveen! Eikö 
meidän silloin ole pakko myöntää, että vuosisadan tunnussana ei ollut 

peräisin Pohjolasta? Tunnussanan tulee olla laadultaan sellainen, 
että se pystyy muuttamaan unelman todellisuudeksi, tahdon teoiksi. 
Mutta siihen Pohjolan yhteyden ajatus ei pysty. Ne tulokset, joihin 
kaksi edellistä sukupolvea tässä suhteessa pääsi, olivat hyvin avut- 
tomia. Sillä välin kun Pohjolan kansat väittelivät yhteysajatuksesta, 
kypsyi Saksan kansa armottomassa taistelussa olemassaolonsa puo- 
lesta ja toteutti unelman Saksan yhteydestä. Sen vuoksi oli Saksa 
se maa, joka määräsi vuosisadan tunnussanan. Tänään se kuuluu 
seuraavasti: Kaikkien Euroopan kansojen on keräännyttävä nyt 
suuren tehtävän ympärille, ja tämä tehtävä on mannermaamme 
jälleenrakentaminen. Sitä vuosisatoja kestänyttä aikakautta, jolloin 
Euroopan kansat näyttivät olevansa tarpeeksi voimakkaita levittääk- 
seen valtansa yli maapallon, on nyt seurattava keskittymisen aika, 
jolloin on koetettava voittaa ne tekijät, jotka aiheuttivat maanosamme 
pirstoutuneisuuden ja rappiotilan. Tässä keskittymisen saavuttamista 
tarkoittavassa työssä on Saksalla johtoasema. Saksa on määri- 
tellyt ne suuret perusajatukset, jotka tulevat olemaan suuntaa- 
määrääviä mannermaamme uudelleenjärjestelyssä. Saksa on todis- 
tanut niiden paikkansapitäväisyyden toimeenpanemalla uudelleen- 
järjestelyn omalla alueellaan. Euroopan mantereen vahvaksi teke- 
minen on suuri päämäärä. Saksa ei halua saavuttaa tätä päämäärää 
germaanisen imperialismin avulla, vaan kaikkien niiden kansojen 
välisen, samalle pohjalle rakentuvan yhteistyön avulla, jotka ovat 
selvillä edellämainitusta tehtävästä. Saksassa toivotaan, että Pohjolan 
kansat pystyvät suorittamaan vapaaehtoisen ja huomattavan osan 
mannermaan = jälleenrakennuksesta, tietoisina omasta erikoislaa- 
dustaan ja muistaen historiansa huomattavia ja suuria tapauksia. 
Saksa odottaa, että Pohjolakin tulisi selvästi tietoiseksi siitä, että 
sekin on osaltaan vastuussa. Tiedän kyllä, että Pohjolan kansoille 
tuottaa suuria vaikeuksia tottua tähän ajatukseen. Sillä Pohjolan 
kansat ovat viime vuosisadan keskivaiheilta alkaen hitaasti vetäyty- 
neet kauemmaksi Euroopasta siinä toivossa, että jos he eristäytyvät 
elintilansa rajojen sisälle, he myöskin saavat elää rauhassa ja levossa 
ja omistautua kehitykselle. 


Ja kuitenkin näyttää minusta siltä, että viimeisen sadan vuoden 
kokemukset, jolloin päämääränä oli Pohjolan yhteys tai yksimielisyys, 
ovat opettaneet, että Pohjola ei voi tulla toimeen yksin. Sillä kä- 

vihän ilmi, että mainittu ihanne, Pohjolan yhteys ei ollut tarpeeksi 
vahva muuttamaan tahtoa teoksi, teoksi, joka yksin olisi saattanut 
tehdä unelmasta todellisuutta. Tarkemmin ajateltaessa on meillä 
kokonaisen vuosituhannen kokemukset todistamassa tämän väitteen 
todenperäisyyttä. Sillä tänään me emme ole juuri laikaan lähem- 
pänä Pohjolan rajojen sisäistä yhteyttä kuin vuonna 1042, jolloin 
Tanskan herruus Brittein saarella loppui. Kaikkina näinä vuosisatoina 
päämääränä on ollut Pohjolan yhteyden tai yksimielisyyden saavutta- 
minen. Mutta me pystyimme saavuttamaan korkeintaan vain osittaisen 
yhteyden. Minusta tuntuu sen vuoksi oikealta vetää tästä se johtopää- 
tös, että suuri päämäärä, Pohjolan yhteys ei yksinään riitä siksi ihan- 
teeksi, joka velvoittaisi ja määräisi Pohjolan asennoitumisen. 


Meidän on mentävä vielä syvemmälle toteamuksessa, että Pohjolan 
kansat eivät koskaan ole kuuluneet lujemmin yhteen kuin niinä 
historiamme aikoina, jolloin me olimme yksimielisiä siitä, että 
Skandinavian oli omalta osaltaan osallistuttava Euroopan kohtalon 
järjestelyyn. 


Viikinkiretket; tuo loistava urotyö, aloittavat pohjoismaisen 
historian. Tietoisina valtiotamuodostavista, yhteiskuntaa rakenta- 
vista ja kulttuuria luovista voimistaan pystyivät norjalaiset, ruotsa- 
laiset ja tanskalaiset kahden vuosisadan aikana painamaan Euroop- 
paan pohjoismaisen hengen ja tahdon leiman. 


Nyt on Pohjolan kansojen jälleen sanoin ja teoin ilmaistava 
velvollisuudentunteensa Eurooppaa kohtaan. On aivan ratkaisevaa, 
onko Skandinavian maissa henkilöitä, joilla on niin vahva tahto ja 
niin paljon rohkeutta, että he pystyvät johtamaan Pohjolan kansat 
pelokkaasta eristäytyneisyydestä siihen velvoittavaan havaintoon, 
että meidän on tehtävä osamme koko Euroopan onnen edistämiseksi. 
Vuosisadan tunnus Pohjolan kohdalla kuuluu professori Madvigin 
(1865) sanoin: 


»Me emme tahdo ohjata kurjaa venepahaista kulttuurin virrassa 
emmekä luovia jollekin kaukaiselle pohjoisrannalle välttääksemme 
suuria laivoja, vaan me tahdomme ohjata luotettavaa, koeteltua 
purtta ja suunnata rohkean taitavasti kulkumme syville vesille.'' 

STRABON, KREIKKALAINEN MAANTIETEILIJÄ, 
63 E. KR.—19. J. KR. 


Kreikkalainen maantiede 


Maantiede jos joku on tiede, jonka on kuuluttava tiedonjanoisen 
ihmisen kasvatukseen. Tarkastelkaamme maantiedettä sen vuoksi 
hieman lähemmin. 


Maantieteen isänä on pidettävä Homerosta, joka paitsi sitä, että 
hän voitti sekä aikaisemmat että jälkeentulevat runollisessa taidossa, 
myöskin tunsi sekä yksityisten maiden, koko asutun maailman ja 
merien eri kolkat. Homeros pitää maata valtameren ympäröimänä. 
Hänen mukaansa asuttu maailma on saari. — Sillä kaikkialla, missä 
ihmisten on onnistunut tunkeutua maan äärimmäiselle äärelle, siellä 
tulee :meri vastaan. Idässä Intiassa ja lännessä espanjalaisten ja 
marokkolaisten luona voidaan rannikon ympäri purjehtia. Ei ole 
luultavaa, että Atlantin valtamereä on pidettävä kaksoismerenä. Se 
on pikemminkin yhtenäinen kokonaisuus. Sillä ne, jotka ovat 
yrittäneet ympäripurjehdusta ja sitten kääntyneet takaisin, eivät 
kerro kohdanneensa maata, joka olisi estänyt heitä jatkamasta 
purjehdustaan. Koko valtamerellä on myöskin havaittavissa saman- 
lainen nousu- ja laskuvesi, joskin sen voimakkuus paikoitellen vaihte- 
lee. — Homeros on siis aloittanut maantieteen, mutta kuuluisia ovat 
myöskin Anaximander Miletoksesta, Thaleksen maamies ja Hekataios. 
Ensinmainittu lienee ensimmäinen, joka on julkaissut maantieteellisen 
kartan. Hekataios jätti jälkeensä maantieteellisen teoksen. 


Jo monet ovat väittäneet, että maantiede vaatii laajoja tietoja. 
Sillä maantieteellisiä tietoja voi hankkia itselleen vain siten, että 
pystyy huomioimaan ja oikein arvostelemaan taivaan merkkejä ja 
pimennyksiä. Ilman leveysasteiden tuntemusta ei voi määritellä, 
sijaitseeko Aleksandria Egyptissä pohjoisempana vaiko etelämpänä 
kuin Babylon ja kuinka suuri ero niiden välillä on. Yhtä mahdotonta 

on tarkasti todeta, onko joku seutu lännessä vai idässä, jos ei osaa 
verrata auringon ja kuun pimennyksiä toisiinsa. 


Kaikki ne henkilöt, jotka ryhtyvät määrittelemään maiden maan- 
tieteellisiä erikoisuuksia, käyttävät siinä apunaan taivaan ilmiöitä ja 
mittauksia. Auringon ja muiden tähtien liikkeisiin sisältyvä voima 
samoin kuin se voima, joka vetää kaikkia kappaleita kohti keski- 
pistettä pakoittavat meidät luomaan katseemme taivaalle ja panemaan 
merkille kaikki taivaankappaleissa näkyvät ilmiöt. 


Se, jonka ajatukset liikkuvat taivaankannella, ei kuitenkaan unohda 
myöskään itse maata. Sillä olisi naurettavaa, jos joku yrittäisi 
kuvata asuttua maata ja uskaltaisi ryhtyä selittämään taivaan 
ilmiöitä, mutta ei välittäisi vähääkään maasta kokonaisuudessaan, 
josta asuttu ala on vain pieni osa, ei siitä, kuinka suuri se on ja 
miten se on muodostunut eikä siitä, millä kohdalla se on maail- 
mankaikkeudessa. Onko se asuttu vain meidän tuntemiltamme osilta, 
vaiko muualtakin ja mistä, kuinka suuri ja minkälainen asumaton 
ala on ja mistä syystä se on asumaton. Maantiede on sen vuoksi 
hyvin läheistä sukua sekä tähtitieteelle että mittausopille, sillä sen 
tutkimus kohdistuu sekä maan että taivaan ilmiöihin. 


Tähän kaikkeen meidän on välttämättömästi lisättävä eläinten 
ja kasvien tuntemus. Meidän on oltava selvillä kaikesta hyödyllisestä 
ja vahingollisesta, mitä maa ja meri tarjoaa. 


Valtiomiehellä on eniten hyötyä maantieteestä. Hänen tekojensa 
näyttämönä ovat meri ja maa, jolla me asumme. Sotapäälliköistä 
suurimmat ovat ne, jotka pystyvät hallitsemaan maata ja merta 
yhdistämällä kansat ja kaupungit yhden hallituksen ja yhden valtio- 
muodon alaisiksi. On siis ilmeistä, että maantiede tukee sotapäällikön 
yrityksiä. Sillä hän pystyy helpommin suoriutumaan kaikesta, kun 
hän tietää, mitkä maantieteelliset erikoisuudet ovat luonteenomaisia 
jollekin vieraalle maalle. Maantieteen tutkiminen vaatii myöskin 
huomattavia tietoja teknologian, matematiikan ja fysiikan aloilla. 
Kuten jo huomautettiin, näyttää maantiede kuitenkin eniten kaipaavan 
tähtitieteen ja geometrian apua. Sillä ilman niitä ei kukaan voi saada 
oikeaa kuvaa välimatkoista, leveysasteista ja suuruuksista. 

FRANCISCO RODRIGUES LOBO, PORTUGALI- 
LAINEN KIRJAILIJA, 1 1627: 


Erään tyytyväisen päiväkirjasta 


Tuolla vuoristoylängöllä, jonka täältä alhaalta käsin voi eroittaa 
paljaalla silmällä, otin elämäni ensimmäiset askeleet. Siitä on nyt 
kulunut seitsemän vuosikymmentä. Koko tänä aikana en ole nähnyt 
maailmasta enempää, kuin mitä ylhäältä avautuva näköpiiri tarjosi. 
Mutta en kaivannutkaan enempää, vaikka kuulin paikkakunnan asuk- 
kaiden ylistävän monia vieraita maita. 


Olen aina pitänyt kalleimpana omaisuutenani kykyä olla kadehti- 
matta toisilta heidän omaansa. Minulla oli vain yksi huoli: toivoin 
nimittäin, että minulle suotaisiin tarpeeksi aikaa käyttää kaikki 
tilaisuudet parhaalla tavalla siten kuin niitä yleensä on tapana 
arvioida. Toisaalta taas pidin menetyksenä kaikkea sitä, mitä ei 
oltu käytetty hyödyllisesti. 


Turhaa omaisuutta minulla ei ole lainkaan. Silmäillessäni menneitä 
vuosia voin sitäpaitsi todeta, että en ole kertaakaan kaivannutkaan 
mitään sellaista. Elatukseni ansaitsen toimimalla paimenena. Pyrki- 
myksenäni on suorittaa velvollisuuteni huolellisesti ja uskollisesti. 
Hoidan karjan yhtä hyvin sekä laitumella että navetassa. Löydän 
riittävän toimeentulon siitä villa- ja maito-osuudesta, joka lankeaa 
minulle työsopimuksen perusteella. Sillä olen täysin tyytyväinen 
voidessani ravita ja vaatettaa itseni. En valita, jos ulkonaisten olo- 
suhteiden vuoksi joskus saan vähemmän. Mutta jos joskus sattuu 
harvinaisen rikas vuosi, niin ole kyllin viisas ollakseni rehentele- 
mättä. 

Jos minun käy hyvin, niin olen tyytyväinen. Jos kohtalo kovin 
koettelee minua, en anna sen lannistaa itseäni. Asun metsän puista 
omin käsin rakentamassani majassa. Majassani ei ole mitään, mikä 
palvelisi ylellisyyttä. Tarvitsen kaiken mitä siinä on elääkseni ja 
voidakseni työskennellä. Jotakin saattaa tosin olla hieman run- 
saammin. Mutta silloin kysymyksessä ovat esineet, jotka ovat mi- 
nulle aivan erikoisen elintärkeitä. Täällä nousen joka aamu tyyty- 

väisenä ylös ja täällä paneudun päivän työn jälkeen väsyneenä 
levolle. Herätessäni en anna ajatusteni hyödyttömästi harhailla unien 
mailla, enkä myöskään levolle mennessäni haudo toiveunia, kuten 
niin monet ihmiset mielikuvituksessaan tekevät elämänsä suhteen. 
Jos sitten havaitsen taivaalla jonkun tähden, pidän sitä omana tähte- 
näni. Sillä kaikki tähdet tuikkivat minulle ystävällisesti. Päivisin 
näyttää aurinko minusta aina yhtä kauniilta. Sillä minä käännyn sen 
säteilevän valon puoleen aina yhtä vastaanottavaisena. 


Eräästä soittokoneesta houkuttelen säveliä, jotka säestävät lau- 
luani. Jos se onnistuu minulta hyvin, niin olen iloinen. Sillä laulan 
ilahduttaakseni itseäni. Mutta jos se sitten joskus ei tahdo minulta 
onnistua, en silti vaivu surumielisyyteen. Sillä se, minkä teen, ei 
tapahdu muiden vuoksi. 

Kun talvipakkaset tulevat ja lumi peittää maiseman, silloin tiedän, 
että vuoristometsissä on tarpeeksi polttopuita ja tuluksissani tar- 
peeksi kipinöitä suojelemaan minua kylmyydeltä. Toisaalta taas, kun 
kesän tukahduttava kuumuus heiluttaa valtikkaansa, tarjovat var- 
joisat puut ja niiden läheisyydessä pulpuilevat lähteet minulle virkis- 
tystä ja viihdykettä. Muuten on ruokalistani aivan yhtä yksinker- 
tainen kuin elämäntapanikin, Lisäksi on minulla se onnellinen tai- 
pumus, että minun ei tee mieleni mitään sellaista ruokaa tai juomaa, 
joka olisi terveydelleni vahingollista. Ja sen vuoksi minulla ei myös- 
kään ole mitään sentapaisia vaikeuksia. 

Vaatetukseni on aina samanlainen. Sillä elämän pienissä ja 
pienimmissä asioissa saattavat vähäpätöisimmätkin muutokset vai- 
kuttaa vahingollisesti, jos ne ovat tarpeettomia. 

Vaikein niistä tehtävistä, jotka elämä minulle asettaa, on var- 
maankin kanssakäyminen ammattitovereitteni kanssa. Sillä heillähän 
on jokaisella oma päänsä ja omat mielipiteensä. Ja minullahan ei 
loppujen lopuksi ole muuta kuin omat ajatukseni ja omat mielipeteeni 
esitettävinä noille muille. Koetan parhaani mukaan suoriutua niin, 
että selviän hyvin erehdyksistä, joita minullekin luonnollisesti voi 
sattua. 

En koskaan esitä mitään pyyntöä saiturille. Minun ei myöskään 
pälkähdä päähänikään taivuttaa häntä antamaan muille sitä tai 
tätä. Mutta jos hän ei ikinä annakaan mitään kenellekään, en kuiten- 
kaan ole niin tyhmä, että hyväksyisin sen hänen edessään. Jos minun 

on seurusteltava ylpeän ihmisen kanssa, en suinkaan pyri saattamaan 
omaa persoonaani ja omia etujani etualle. Tällä tavalla säästyn turhalta 
kiistelyltä ja riidalta. Mitä taas tulee kiittämättömyyteen, en koskaan 
väsy muistuttamasta itselleni, että en koskaan saa seurustella kenen- 
kään kiittämättömän ihmisen kanssa, jos voin sitä välttää. Siitähän 
koituisi minulle pelkkää harmia. Mutta jos itse satun olemaan sel- 
laisen palveluksessa, muistutan itselleni heti, että hänen kieroonkas- 
vanut luontonsa estää häntä olemasta tarpeeksi jalomielinen huoma- 
takseen, että työstäni aiheutuu hänelle velvollisuuksia minua kohtaan, 
jotka hänen olisi täytettävä. Niinsanotun lavertelijan seurassa minä 
vaikenen. Ja sulkeutuneelle ihmiselle minä avaan sisimpäni vain tar- 
peellisella varovaisuudella. Jos joltakin kanssaihmiseltä puuttuvat 
täydet hengenvoimat, otan sen joka suhteessa huomioon. Mutta en 
koeta missään tapauksessa saada tietämätöntä vakuutetuksi jostakin, 
se ei koskaan pälkähtäisi päähäni. En ole koskaan ollut enkä 
koskaan tahdo olla köyhän miehen velkojana enkä rikkaan velalli- 
sena. Pölkkypään ylistämiseen tai moittimiseen on aikani liian kal- 
lista. Imartelijan sanoille en pariaatteesta lainkaan kallista korvaani. 
Ja niinpä tulen hyvin toimeen kaikkien kanssa. Kukaan ei pysty 
järkyttämään sielunrauhaani. 


Suljen sisimpääni totuudet, jotka voisivat haavoittaa. En solmi 
ystävyyssuhteita, jotka ovat hyödyttömiä ja tarkoituksettomia. Pyr- 
kimys kaikenlaisen maallisen omaisuuden keräämiseen on minulle 
täysin vieras, sillä nehän toisivat vain mukanaan kanssaihmisteni 
kateuden. Minä tiedän, että tässä maailmassa on vapaasti tarjolla 
kolme suurta aaretta; mutta valitettavasti aiheutuu niistä myöskin 
kolme suurinta kirousta: totuus synnyttää vihaa, yhdyselämä halvek- 
suntaa ja omaisuus kateutta. 


Mikäli sinä, joka luet nämä rivit, löydät muistiinpanoistani jota- 
kin, mikä tyydyttää sinua ja josta olet kanssani samaa mieltä, niin 
pyydän sinua astumaan majaani. Tosin on jo myöhäinen hetki. Mutta 
otan sinut vieraanvaraisesti vastaan. Voit epäröimättä astua kyn- 
nyksen yli ja levätä täällä. Sitten voit jälleen lähteä kevein sydämin. 
Virkistykseksi voit saada minulta runsaan ruukullisen maitoa. Tulen 
rupattelemaan kanssasi mielelläni. Sitten voit ohjata askeleesi 
edelleen, milloin mielesi tekee. 

BERNARD DE FONTENELLE, RANSKALAINEN 
KIRJAILIJA, 1657—1757: 


Onnesta 


Useimmat asiat ovat luonteeltaan hyvin vaikeasti määriteltävissä, 
ja vaikka niiden edut ja varjopuolet selviävätkin meille hyvin 
nopeasti, emme me voi sanoa mitään varmaa niiden todellisesta 
luonteesta. Moni tapaus tuntuu alussa suurelta onnettomuudelta, 
mutta myöhemmin olisimme olleet hyvin pettyneitä, jos sitä ei olisi 
lainkaan sattunut; jos olisimme heti alussa tienneet, mitä seurauksia 
sillä tulee olemaan, olisimme varmaankin olleet ihastuksissamme. Ja 
nyt on jälkeenpäin pahoiteltava sitä, että tuli hätäilleeksi ennen aiko- 
jaan! Ei siis saa kiiruhtaa murehtimaan; on ensin odotettava, kuinka 
joku asia, joka meistä tuntuu ikävältä, kehittyy edelleen. Mutta 
toisaalta taas saattaa jollakin miellyttävältä tuntuvalla seikalla olla 
ikävät seuraukset, siinä saattaa piillä ikävyyksiä — eikö siis myös- 
kään saisi kiiruhtaa iloitsemaan ennen aikojaan? Odottaminen ei 
tässä tapauksessa suinkaan ole aina välttämätöntä, sillä ilon suhteen 
ei tarvitse olla yhtä ankara kuin surun. ; 

Jotta onnen tunne voisi vallata sielumme, on sielu puhdistettava 
ja sieltä on karkoitettava kaikki kuvitellut ikävyydet. Me olemme 
äärettömän taitavia keksimään sellaisia ikävyyksiä, ja kun ne kerran 
ovat olemassa, on niistä vaikea päästä eroon. Kuvitellut ikävyydet 
perustuvat väärään tai ainakin kyseenalaiseen ajattelutapaan. Kun- 
niattomuus ei ole kuviteltua, mutta tuska on. 

On olemassa paljon ihmisiä, joiden elämä on tällaisten murheiden 
myrkyttämä. Tämäntapaisten ajatushirviöiden pääasiallinen voima 
piilee siinä, että ihminen alistuu sietämään niitä uskaltamatta 
ryhtyä niitä torjumaan tai katsomaan niitä silmästä silmään: sillä 
* jos niitä tarkasteltaisiin vähän aikaa järkevästi, olisivat ne jo puoleksi 
voitetut. 

Me liitämme todellisiin ikävyyksiin melko usein kuviteltuja asioita, 
jotka vain pahentavat niitä. Jos onnettomuudessa on jotain erikoista, 
niin me emme murehdi ainoastaan sen pelkkää olemassaoloa, vaan 
juuri sen erikoisuus ärsyttää ja katkeroittaa meitä kaiken lisäksi. Me 
kuvittelemme kohtalon käyttävän kaiken taitonsa ja kekseliäisyytensä 
valmistaakseen meille jonkun erikoislaatuisen onnettomuuden. Mutta 

se on hölynpölyä, Jos me käytämme edes hiukan järkeämme, katoa- 
vat nämä aaveet itsestään. Tavalliset onnettomuudet ovat aivan 
yhtä raskaita. Onko ihminen, joka satojentuhansien muiden kanssa 
on saanut ruttotartunnan, vähemmän surkuteltava kuin joku muu, 
jolla on joku erikoinen ja tuntematon sairaus? 


Tavalliset onnettomuudet saattaa kyllä useimmiten aavistaa 
etukäteen; juuri tämä seikka lievittää ennen kaikkea kuolemanpelkoa. 
Mutta mikä estää meitä edeltäkäsin valmistautumasta siihen, mitä 
me nimitämme tavallisuudesta poikkeavaksi onnettomuudeksi? Ihmi- 
sen on valmistauduttava kestämään yhtä ja toista; on tuskin yhtään 
ihmistä, jolla ei olisi omaa taakkaansa. 

Surujemme lisäksi meillä on tapana kuvitella, että mikään ei voi 
meitä lohduttaa. Tosin tämä vakaumus usein tuo jonkinlaista lievi- 
tystä ja lohtua, varsinkin kun on kysymys sellaisista murheista, jotka 
levittävät ympärillemme sädekehän, kuten esim. suru, jota tunnemme 
jonkun ystävän menettämisen johdosta, Kun silloin pitää itseään 
lohduttomana merkitsee se sitä, että haluaa osoittaa olevansa hellä, 
uskollinen ja kestävä tunteissaan. Mutta kun on kysymys suruista, 
joissa itserakkaudella ei ole osaa, niin on meidän kavahdettava pitä- 
mästä niitä ikuisina. Me emme ole tarpeeksi täydellisiä voidaksemme 
murehtia ikuisesti; luonteemme on liian vaihtelevainen, ja tämä 
epätäydellisyys on yksi sen parhaista nuorennuskeinoista. 


Ikävyyksiin on siis valmistauduttava, ennenkuin ne ovat meitä 
kohdanneetkaan; ja kun ne ovat kohdanneet meitä, on valmistaudut- 
tava siihen, että ennemmin tai myöhemmin tulee unohtamaan ne. 
Edellinen lyhentää ensimmäisen tuskan ankaruutta, jälkimmäinen taas 
tunteen kestoa; kun on valmistautunut siihen, että saa kärsiä, säästyy 
ainakin kärsimättömyydeltä, sisäiseltä vastahakoisuudelta, joka vain 
on omiaan tekemään tuskan entistäänkin katkerammaksi; ja jos on 
valmistautunut siihen, että kärsimys ei kestä kauan, alkaa heti 
odottaa sitä onnellisempaa aikaa, joka varmasti kuitenkin myöhem- 
min tulee. 

On suurena esteenä onnelle, jos odottaa liian suurta onnea. 
Kuvitelkaamme, että meille ennen syntymäämme olisi näytetty se 
maailma, johon meidät on määrätty ja ne lukemattomat ikävyydet, 
jotka sen asukkaiden on kestettävä. Mikä kauhistus meidät olisikaan 
vallannut sen hirvittävän osan edessä, joka meillä on edessämme; ja 

eikö meidän ole pidettävä aivan tavattomana onnena, että niin ei 
tapahtunut? Tehkäämme itsellemme selväksi, kuinka vaarallista on 
olla ihminen ja pitäkäämme kaikkia kärsimyksiä, joita meidän ei ole 
tarvinnut kestää, vaaroina, jotka meidän on onnistunut välttää. 

Me omistamme tavattoman paljon sellaista, josta me emme ole 
tietoisia; tietoisuus niistä merkitsisi korkeinta onnea: on olemassa 
joitakin ihmisiä, joiden kaikki toiveet täyttyisivät, jos he omistaisivat 
kaksi kättä. Jos usein ajattelee sitä, kuinka paljon onnettomuuksia 
voisi sattua, niin suhtautuu paljon kevyemmin niihin, jotka todella 
sattuvat. 

Tavallisesti me pidämme niitä etuja, jotka luonto tai kohtalo on 
meille antanut, ikäänkuin jonkinlaisena velkana, jonka ne ovat vel- 
volliset meille maksamaan. Sen vuoksi me myöskin otamme ne 
vastaan jonkinlaisella välinpitämättömyydellä. Onnettomuus tuntuu 
meistä sen sijaan epäoikeudenmukaisuudelta, ja me suhtaudumme 
siihen kärsimättömästi ja katkerasti. Tämäntapaiset väärät käsi- 
tykset olisi oikaistava. Onnettomuus on jotakin hyvin tavallista ja 
on luonnollista, että se kohtaa meitäkin; onnen antimet ovat sen 
sijaan hyvin harvinaisia, ja ne ovat imartelevia, meidän hyväksemme 
tehtyjä poikkeusia yleisestä säännöstä. 

Onni on todellisuudessa paljon harvinaisempi kuin yleensä luul- 
laan. Minä pidän onnellisena sellaista ihmistä, joka omistaa jotakin, 
jota minä toivon itselleni ja jonka kuvittelisin tekevän minut onnelli- 
seksi; kuitenkin itse asianomainen saattaa olla onneton; minä olen 
onneton, koska minun on oltava ilman sitä, mitä tuolla toisella on, 
hän taas on onneton, koska häneltä puuttuu jotakin muuta. Jokaista 
ympäröi väärä loiste toisten silmissä, jokaista kadehditaan, ja jo- 
kainen puolestaan kadehtii muita. 

Koska onnen antimia on niin vähän, ei niistä saisi laiminlyödä 
yhtäkään, joka tulee osaksemme. Mutta ihminen ei osaa nauttia 
siitä, mitä hänellä on; hän luopuu usein omastaan tavoitellakseen 
jotakin sellaista, mitä hänellä ei ole. Nykyisyys on meidän omissa 
käsissämme; mutta tulevaisuus verhoutuu vaippaan kuten taikuri, 
joka varastaa meiltä nykyisyyden sokaisemalla meidän silmämme. 
Tosin on olemassa paljon ihmisiä, jotka osaavat nauttia pelkästä 
toivosta ja jotka pystyvät nauttimaan vain siitä, mikä on heille 
saavuttamatonta. Antakaamme heidän pitää huvinsa, mutta koetta- 

kaame itse mikäli mahdollista löytää takaisin nykyisyyteen, siihen, 
mitä meillä on, ja pitäkäämme mielessämme, että jonkun onnen anti- 
mista ei suinkaan tarvitse menettää arvoaan sen vuoksi, että se on 
suotu meille. 

Ihmiset eivät yleensä vaivaudu olemaan kiitollisia pienistä asioista, 
mutta he eivät kuitenkaan osaa suhtautua yhtä välinpitämättömästi 
pikkuikävyyksiin. . Olisihan heidän yritettävä arvostella molempia 
saman arvoasteikon mukaan. Jos joidenkin suurempien tavoittele- 
miemme asioiden ajatteleminen saa meidät suhtautumaan välinpitä- 
mättömästi onnen pieniin antimiin, niin pitäisi toisaalta niiden suurten 
onnettomuuksien ajattelemisen, jotka eivät ole meitä kohdanneet, 
auttaa meitä unohtamaan pienet onnettomuudet. 


Voimmeko me olla varmoja siitä, että ne pienet ilot, jotka 
me laiminlyömme, eivät ole ainoat, jotka meille tarjoutuvat? Ne ovat 
saidan mahdin antamia lahjoja, ja ehkäpä se ei koskaan anna meille 
enempää. On olemassa harvoja ihmisiä, jotka eivät olisi silloin tällöin 
elämässään toivoneet takaisin jotakin aikaa tai vaihetta, jonka onnelle 
he eivät silloin osanneet antaa tarpeeksi suurta arvoa. He olivat 
kiitämättömiä ja sen vuoksi heitä rangaistaan. 

Meidän on harkittava hyvin tarkasti, mistä asetamme onnemme 
riippuvaiseksi; vain harvat seikat tulevat kestämään tällaisen kokeen, 
jos se vain on tarpeeksi ankara. Minkä arvoisia ovat nämä ilot tai 
nuo ikävyydet, joilla ne olisi maksettava tai jotka tulisivat niitä seu- 
raamaan? Hinnat vaihtelevat, sitä ei käy kieltäminen; mutta pääa- 
sioilla on samat suunnilleen yleispätevät hinnat; koko maailma 
myöntää esimerkiksi, että rakkaudella on korkea arvo; sen vuoksi 
sille ei voikaan määrätä mitään hintaa. 

Varminta on palata takaisin yksinkertaisten ilojen luo. Myöskin 
yksinkertaiset ilot ovat iloja, ja ne eivät maksa mitään. Kohtalo voi 
tuskin riistää ne meiltä. Ei ole viisasta kohdistaa haluaan mihinkään 
sellaiseen, mikä on eniten alttiina sattuman oikuille. Kiihkeimmät ilot 
kestävät vain joitakin hetkiä ja nekin ovat usein juuri kiihkeytensä 
vuoksi kohtalokkaita, koska kaikki muu tuntuu niiden jälkeen maut- 
tomalta; yksinkertaiset ilot kestävät sen sijaan niin kauan kuin tahtoo, 
eivätkä ne pilaa sitä, mikä niitä seuraa. 

Onnellisen suurin salaisuus on se, että hän on sopusoinnussa 
itsensä kanssa. 


58 


NICOLAI FREDERIK SEVERIN GRUNDTVIG, 
TANSKALAINEN HISTORIOITSIJA JA RUNOILIJA, 
1783—187?2: 


Elämä ja tiede 


Tiede on olemassa yksinomaan elämää, ihmiselämää varten. 

Inhimillisen elämän selittäminen kaikissa sen luonnollisissa ja 
historiallisissa ilmenemismuodoissa on se korkea päämäärä, joka 
aateloi tieteen ja joka yhdistää kaikki tämänsuuntaiset pyrkimykset, 
matemaatikon ja runoilijan työstä aina sanatutkimukseen ja ajatusten 
keräilyyn. 

Yksikään kansa, joka innolla harjoittaa tiedettä, ei voi olla sokea 
sen merkitykselle. 

Kansanomainen tiede, eli kansansivistys ja kansanvalistus, jonka 
tarkoituksena on oikeiden henkisten perustusten antaminen kansalle, 
ovat kumpikin aivan välttämättömiä, jos halutaan estää kansan 
rappeutuminen, jos halutaan saattaa kansan elämä terveelle pohjalle 
ja tieteet kukoistukseen. 


On tehtävä olennainen ero toisaalta oppineisuuden ja toisaalta 
sivistyksen sekä elämää, inhimillistä ja kansallista elämä varten 
valmistautumisen välillä. Molemmat voivat kyllä yhtyä samassa 
henkilössä, mutta ei massoissa, ja ne eivät saa suhtautua toisiinsa 
vihamielisesti, vaan niiden välillä on tehtävä jyrkkä ero, koska ne 
muuten yrittävät syrjäyttää toisensa ja siten turmelevat toistensa 
työn. 

Sivistys ja ammattiopetus on aina sovellutettava kansan nyky- 
hetken elämää vastaavaksi, oppineisuudessa taas on pidettävä sil- 
mällä ihmiselämää kokonaisuudessaan. Jos oppineisuus on aitoa, 
niin siihen sisältyy myöskin sivistys ja ammattitaito; mutta jälkim- 
mäisiin ei sisälly edellistä, muuta kuin ehkä hämäränä aavistuksena. 
Oppineisuus johtaa varsinkin silloin harhaan, kun kysymys on 
varsinaisista lukutoukista ja koulumestareista, jollei sen vastapainoksi 
ole asetettu kansansivistystä, joka pakoittaa heidät ottamaan 
huomioon ympäröivän elämän ja hetken vaatimukset. Toisaalta taas 

kansansivistyskin pian muuttuisi pelkäksi pintapuoliseksi silaukseksi, 
ellei oppineisuus sitä henkevöittäisi. 


Kaikissa maissa on ilmeisesti huutava puute korkeammista 
oppilaitoksista, joissa sekä porvarilliset että aateliset voisivat saada 
kansanomaisen sivistyksen ja ohjausta käytännöllistä toimintaa 
varten, Tämä aukko on täytettävä mitä pikimmin sekä porvarillisen 
yhteiskunnan että tieteen edun nimessä. Sellaisen laitoksen on 
edustettava todellista hengen valtaa, ja sen on tunnustettava sekä 
elämän että hetken katoamattomat oikeudet, jotka valitettavasti niin 
usein unohtuvat juuri oppineilta. Isänmaan kaikkine luonnollisine ja 
historiallisine erikoisuuksineen, on oltava tämän laitoksen keskipis- 
teenä ja todellinen elämä ja hetken vaatimukset on sovellutettava 
isänmaan etua vastaavaksi. Tästä yhteisestä keskipisteestä lähtien 
laitoksessa on annettava opetusta kaikilla käytännöllisen elämän 
pääaloilla, ja sitä silmälläpitäen sen on pyrittävä kokoamaan ja 
yhdistämään kaikki kansassa esiintyvät voimat. 


Totuuden ikitodistus 


Kaikkina aikoina on ansiokkaan kohtaloksi tullut sorto ja polke- 
minen; näyttääpä olevan välttämätöntä, että kaikkea, mikä kerran 
on ihanassa valossa esiintyvä, joskus halvennetaan ja alennetaan. 
Varmaa on kuitenkin, että kaikki, joka itsessään kätkee totuuden 
ikitodistuksen, kuinka suuresti sitä halveksitaan, laiminlyödään ja 
alennetaankin, on ajallaan oikeutensa vaativa ja arvoonsa kohoava. 
Sen todistavat oikeaksi sekä yksityisten kokemukset että kansojen 
kohtalot; ja minä olen varma siitä, että Suomen kansasta on tuleva 
suuri todistus tälle totuudelle. 

Matias Aleksanteri Castren 
suomalainen kielimies 
1813—1852, 

FRIEDRICH NIETZSCHE, 1844—1900: 


Nuoren filosofin kirjeitä 
sotilasajoilta 


Erwin Rhodelle 
Naumburg, 3.11.1867 

Rakas ystävä, jos joku henki kerran varhaisena aamuhetkenä, 
sanokaame vaikka viiden ja kuuden välillä toisi sinut Naumburgiin 
ja ystävällisesti ohjaisi askeleesi minun läheisyyteeni, niin älä häm- 
mästy sitä näytelmää, joka avautuu silmiesi eteen. Sinä joutuisit 
yhtäkkiä hengittämään talli-ilmaa. Lyhdyn heikossa valossa liikkuu 
hahmoja. Ympärilläsi kuovitaan, hirnutaan, harjataan ja kopistaan. 
Ja keskellä kaikkea tätä olen minä. 

Paria tuntia myöhemmin näet kahden ratsun hurjasti kiertävän 
ratsastusrataa. Niiden selässä on ratsastajat, joista toinen suuresti 
muistuttaa ystävääsi. Hän ratsastaa tulisen, lennokkaan Balduininsa 
selässä ja toivoo kerran oppivansa ratsastamaan hyvin, vaikka tai 
pikemminkin koska hän yhä vielä ratsastaa paljaalla huovalla ja 
käyttää apunaan kannuksia ja polvia, mutta ei ratsupiiskaa. Hänen 
oli myöskin pyrittävä nopeasti unohtamaan kaikki se, mitä hän oli 
oppinut Leipzigin ratsastusradalla, ja ennen kaikkea hänen oli pon- 
nisteltava oppiakseen istumaan hevosen selässä varmasti ja sään- 
töjen määräämällä tavalla. 

Muina aikoina päivästä hän seisoo uutterana ja tarkkaavaisena 
tykin vieressä, kantaa ammuksia tykkirattailta tai puhdistaa tykin 
piippua tai suuntaa tykkiä asteikon mukaan. Hänellä on hirveän 
paljon oppimista. Filosofiallani on nyt tilaisuus auttaa minua käytän- 
nössä. Tähän asti en ole hetkeäkään tuntenut minkäänlaista alem- 
muutta, mutta sen sijaan olen hyvin usein joutunut hymyilemään 
jollekin satumaiselle seikalle. Silloin tällöin kuiskaan hevosen vatsan 
alle piiloutuneena: ,,Schopenhauer, auta**; ja kun tulen kotiin väsy- 
neenä ja hikisenä, niin rauhoitun, kun näen kuvan, joka on kirjoitus- 
pöydälläni; tai sitten avaan Parergan, joka kuten Byronkin miel- 
lyttää minua nyt enemmän kuin koskaan ennen. 

Nyt olen vihdoinkin tullut siihen pisteeseen, että voin lausua 
julki sen, millä minun sinun odotustesi mukaan olisi ollut alottettava 
tämä kirje. Rakas ystävä, nyt sinä tiedät syyn siihen, miksi kirjeeni 
on viipynyt niin tavattoman kauan, Minulla ei todellakaan ole ollut 
lainkaan aikaa. Usein en myöskään ole ollut oikeassa vireessä. Kir- 
jeitä ystäville, joita rakastaa niin paljon kuin minä Sinua, ei tosiaan- 
kaan voi kirjoittaa missä tunnelmassa hyvänsä. Yhtä vähän voi sie- 
pata hetken sieltä toisen täältä kirjoittaakseen rivin silloin, toisen 
tällöin, vaan kaipaa runsaasti aikaa ja oikeata tunnelmaa. Tänään 
on ulkona mitä viehättävin syyspäivä. Tänään minulle on vapaa 
iltapäivä ainakin puoli seitsemään saakka, jolloin minun on lähdettävä 
tallille hevosten iltaruokintaa ja juottamista suorittamaan. Tänään 
vietän sunnuntaita omalla tavallani ajattelemalla kaukaista ystävääni 
ja yhteistä menneisyyttämme Leipzigissä, Böhmerwaldissa ja Nir- 
vanassa. Kohtalo on äkillisellä nykäyksellä repäissyt irti Leipzigin 
lehden elämäni kirjasta, ja seuraava lehti siinä kirjassa on ylhäältä 
alas asti musteläikän peitossa. Silloin saatoin itse vapaasti ohjata 
elämääni, nauttia epikurolaisesti tieteistä ja taiteista tovereitteni 
piirissä rakastettavan opettajan läheisyydessä ja elää jatkuvassa 
kanssakäymisessä ystävän kanssa, joka ei ollut vain pelkkä opiske- 
lutoveri ja johon minua eivät yhdistäneet pelkät yhteiset elämykset, 
vaan jonka tapa suhtautua elämään todella oli aivan samanlainen 
kuin minun, joka arvosteli asioita ja ihmisiä suunnilleen samojen 
lakien mukaan kuin minä itse ja jonka koko olemus vaikutti minuun 
voimistavasti ja terästävästi — se on minulle henkilökohtaisesti 
arvokkainta noilta Leipzigin päiviltä. Niinpä en nyt kaipaa enää 
mitään muuta kuin tuota kanssakäymistä; ja uskallanpa uskoa, että 
jos me olisimme yhdessä tuomitut kantamaan tätä iestä, niin me 
tekisimme sen ilomielin ja arvokkaasti: minun itseni on nykyisin 
turvauduttava vain muistojen antamaan lohdutukseen. Alkuaikoina 
olin melkein hämmästynyt siitä, että Sinä et ollutkaan kohtaloto- 
verini; ja toisinaan, kun ratsastaessani katsahdan taakseni muihin 
vapaaehtoisiin, kuvittelen näkeväni Sinut hevosen selässä. 

Friedrich Nietzsche 
Tykkimies kenttätykistörykmentti n:o 4 ratsastavan 


osaston toisessa pataljoonassa. 
* 

Carl von Gersdorifille. 1. 12. 1867. 


Voinet helposti kuvitella, kuinka yllättävä muutos elämässäni on 
tapahtunut, kuinka väkivaltaisesti minut temmattiin irti tavallisista 
toimistani ja mukavasta elämästäni. Kuitenkin minä suhtaudun tähän 
muutokseen rauhallisin mielin ja tunnenpa vielä määrättyä mielihy- 
vääkin tämän kohtalon kepposen johdosta. Nyt vasta olen oikein 
kiitollinen Schopenhauerille. Ensimmäisten viiden viikon aikana 
minun oli kaiken kukkuraksi osallistuttava tallipalveluun: aamulla. 
puoli kuusi olin tallilla lapioimassa lantaa ja sukimassa ja harjaamassa 
hevosia. Nykyään on palvelukseni muodostunut sellaiseksi, että 
suoritan sitä seitsemästä puoli yhteentoista aamulla ja puoli kah- 
destatoista kello kuuteen illalla. Suurin osa tästä ajasta kuluu har- 
joituskentällä, Neljä kertaa viikossa on meillä molemmilla monneilla 
valmistustunti erään luutnantin luona upseeritutkintoa varten. Voinet 
ehkä aavistaa, että ratsastavalla tykkimiehellä on hämmästyttävän 
paljon opittavaa. Ratsastustunnit miellyttävät minua kaikkein eniten. 
Minulla on hyvin sorea ratsu ja väitetään, että minulla on taipumusta 
ratsastamiseen. Kun kiidän Balduinin selässä suurella harjoitusken- 
tällä, niin olen hyvin tyytyväinen kohtalooni. Kohtelu, joka tulee 
osakseni, on suurin piirtein katsoen erinomainen. Ennen kaikkea 
kapteenimme on hyvin miellyttävä mies ... 


Erwin Rhodelle 1—3. 2. 1868. 


Elämäni on nyt todellakin muodostunut hyvin yksinäiseksi. Mutta 
katsahtakaamme mitalin toiselle puolelle. Tämä elämä on eittämättä 
hyödyllistä. Se vetoaa lakkaamatta ihmisen energiaan ja on mitä 
parhainta lääkettä sitä lamauttavaa skeptillisyyttä vastaan, jonka 
vaikutuksista me olemme yhdessä tehneet niin monia havaintoja. 
Täällä oppii tuntemaan oman luontonsa, sellaisena kuin se esiintyy 
vieraiden, tavallisesti sivistymättömien ihmisten parissa ilman tieteen 
ja sen perinnäisen maineen tukea, joka määrää arvomme ystäviemme 
ja yhteiskunnan silmissä. Tähän mennessä minä olen havainnut, että 

sekä kapteeni että muut tykkimiehet suhtautuvat minuun myötämieli- 
sesti; mutta toisaalta minä myöskin suoritan velvollisuuteni innolla 
ja harrastuksella. Eikö minulla ole syytä olla ylpeä siitä, että minua 
pidetään parhaana ratsastajana kolmenkymmenen alokkaan joukossa? 
Toden totta, rakas ystävä, se on parempaa kuin joku filologinen pal- 
kinto; vaikka olen kyllä varsin heikko senkinlaatuiselle tunnustuk- 


selle, joka tuli osakseni Leipzigin tiedekunnan taholta. 


Hermann Mushackelle 13. 2. 1868. 


Nyt on kulunut neljännevuosi siitä päivästä, jolloin ilmestyin 
eteesi tyrmistynein ilmein ja levottomin mielin, suhtautuen puolittain 
vastahakoisesti, puolittain hyväksyvästi kohtalossani tapahtuneeseen 
äkilliseen käänteeseen. Sinä lienet silloin melko selvästi havainnut, 
että tunsin määrättyä mielihyvää ajatellessani itseäni olosuhteisiin, 
joihin tosin sisältyi melkoinen määrä epämukavuutta, mutta joita 
samalla ympäröi ilmapiiri, joka henki rohkeutta, päättäväisyyttä ja 
miehekkyyttä. Elämäni pöytä tarjosi minulle nyt kerta kaikkiaan 
tämän kirpeän ruokalajin ja minulla ei ollut enää mahdollisuutta tor- 
jua sitä; no niin, minä maistoin ja minusta se ei tuntunut lainkaan 
hullummalta. Se miellytti minua varsinkin sen veltostumisen jälkeen, 
joka on seuraus ylioppilaan elämäntavoista ja opiskelusta. Ja niinpä 
minä sitten opin pitämään sotapalvelusvuottani keinona, jonka avulla 
saatoin välttää yksipuolistumista, ja erinomaisena vastamyrkkynä 
jäykkää, pedanttisen ahdasmielistä oppineisuutta vastaan, jota vastaan i 


koetan taistella, missä ikinä sitä sitten esiintyneekin. 


Uskollinen ystäväsi Fr. Nietzsche, tykkimies. 

